CSOnnect - Inženjeri zaštite životne sredine\nTrenutno ste ovde: Home » Finansijska podrška » Podržani projekti » Inženjeri zaštite životne sredine\nUpravljanja otpadom je u fokusu projekta koji predvode Inženjeri zaštite životne sredine. Partneri u realizaciji su osam udruženja - članica Savez ekoloških udruženja "Zelena lista Srbije": Ekološki pokret "Moravski orašak" iz Trstenika, Eko - klub "Zeleni putokazi" iz Raške, Institut za održivi razvoj i zaštitu životne sredine "Zeleni krug" iz Novog Sada, Ekološki pokret "Bela breza" iz Kruševca, Odred izviđača "Zavičaj 1093" iz Vranja, Centar za održivu budućnost "Zelena zona" iz Knjaževca, "Porečje" iz Vučja i Udruženje građana "Zeleni ključ" iz Niša. Još jedno udruženje koje čini "Zelenu listu Srbije" - Društvo mladih istraživača Bora, vodi poseban konzorcijum u okviru istog programa, ali su njihovi predstavnici uključeni u sve zajedničke aktivnosti mreže.\nTokom prve godine projekta, "Zelena lista Srbije" i "Inženjeri zaštite životne sredine" doneli su jasne strateške planove. Mreža je ojačana razvojem svojih članica, uspostavljena je redovna i funkcionalna komunikacija, prošireno je članstvo "Zelene liste" i unapređeni su kapaciteti udruženja za prikupljanje sredstava putem pripreme predloga projekata, kao i za komunikaciju sa ciljnom grupom preko društvenih mreža. Pored toga, članice "Zelene liste" jasno su se pozicionirale kao organizacije koje prate upravljanje otpadom i postale su prepoznatljive, kako među donosiocima odluka i medijima, tako i široj javnosti. Zahvaljući lokalnim akcijama i treninzima koji su održani, unapređeni su kapaciteti svake organizacije-članice, privučeni novi volonteri, kao i brojni aktivisti.\nProjektu je za 2018. godinu dodeljen budžet od 37.500 evra, a planirane su aktivnosti u svim gradovima i opštinama u kojima deluju organizacije - partneri: Niš, Knjaževac, Vučje, Kruševac, Vranje, Raška, Trstenik i Novi Sad.\nOsnovni cilj je podizanje održivosti "Inženjera zaštite životne sredine" i članica "Zelene liste Srbije", kako bi se unapredio dalji razvoj civilnog društva u Srbiji, sa akcentom na uključivanje javnosti u proces pregovora Srbije sa EU, u poglavlju 27 i oblasti upravljanja otpadom. Ovaj fokus je odabran jer je u oblasti upravljanja otpadom lokalni nivo ključan, pošto se na njemu sagledavaju sve manjkavosti sistema. Kako nije moguće uspostaviti sistem bez regionalnog pristupa, saradnja i partnerski odnos među lokalnim ekološkim organizacijama je od izuzetnog značaja.\nPlan je da se članicama mreže obezbedi dugoročno učešće u procesima donošenja odluka na nacionalnom, regionalnom i lokalnom nivou u oblasti upravljanja otpadom, kao i da se podstakne zajedničko delovanje organizacija prilikom praćenje stanja na terenu, ali i lobiranja za usvajanje i primenu održivih politika u oblasti upravljanja otpadom.\nTokom 2018. godine, planirane su sledeće aktivnosti: konferencija o upravljanju otpadom za predstavnike i predstavnice privrede, civilnog društva, medija i donosilaca odluka; kampanja za uspostavljanje sistema upravljanja otpadom po standardima EU u Srbiji, koja bi trebalo da započne nakon konferencije; edukativni program - trening "Upravljanje otpadom u Srbiji po EU standardima" i kreiranje i izdavanje publikacije namenjene građankama i građanima o upravljanju otpadom; devet lokalnih akcija udruženja-partnera, u devet lokalnih samouprava o upravljanju otpadom; tri zajedinčka susreta svih članica mreže u Nišu, Kruševcu i Novom Sadu.\nOstale informacije vezane za aktivnosti Inženjera zaštite životne sredine nalaze se na zvaničnom web sajtu organizacije: www.activity4susainability.org


“Nismo vas zaboravili”: Pazarci odneli pomoć Kragujevčanima – Tutin Press\nUdruženje građana „Volonteri NP“ uručilo je danas humanitarnu pomoć Kliničkom centru Kragujevac kako bi pokazali da Novi Pazar nije zaboravio na ono što su građani i lekari centralne Šumadije tokom epidemije koronavirusa uradili za taj grad.\nU ranim jutarnjim satima, više vozila punih voća, vode, limunada, zaštitnih skafandera, vizira, pršute, i drugih namirnica uputila su se ka Kliničkom centru u Kragujevac.\n“Otišli smo tamo da odnesemo pomoć svih građana Novog Pazara ljudima u Kragujevcu, a posebno lekarima i pacijentima. Mi smo ovim gestom želeli da pokažemo da nismo zaboravili leto ove godine u kojem je naš grad stradao od posledica koronavirusa, a prvi koji su nam pomogli bili su građani i lekari iz Kragujevca”, rekao je za Nova.rs fotoreporter Sportskog žuranala i predsednik Udruženja “Volonteri NP” Senad Župljanin.\nSenad, prepun emocija koje je doneo sa puta, kaže da su građani Novog Pazara sa oduševljem prihvatili zahtev za pomoć Kragujevčanima i svi se utrkivali ko će pre da se uključi u akciju.\n“Ovo nije moja akcija, niti mojih prijatelja iz Udruženja ‘Volonteri NP’. Ovo je akcija svih građana Pazara, neko nam je dao kombi, neko kedi… Kada smo na Kvantaškoj pijaci skupljali voće ljudi iz drugog reda tezgi su dolazili da nas bukvalno mole da dođemo do njih kako bi se i oni uključili u ovu akciji”, kaže Senad.\nDodaje da je sve ovo samo pokazatelj da je Novi Pazar grad velikog srca, da ne zaboravlja nikoga ko je ovom gradu pomogao i da neće posebno zaboraviti lekare Kragujevca koji su prvi bili na braniku Novog Pazara od virusa Covid 19.\n“Mi ne zaboravljamo lekare iz Kragujevca koji su nam pomagali kada je virus vladao našim gradom, sada je ova zla bolest došla u Kragujevac i mi smo osećali potrebu da, kao volonteri, organizujemo akciju i pokažemo koliko je Novi Pazar grad velikog srca”, zaključio je Senad Župljanin.\nU razgovoru sa Senadom, saznali smo da “Volonteri” već više od četiri meseca aktivno rade i pomažu u krugu Opšte Bolnice u Novom Pazaru, kao i da su njihove aktivnosti preneli i van kruga bolnice kada su sakupili novac i sanirali krov na kući jednom sugrađaninu.\nPored toga, “Volonteri NP” su pre mesec dana organizovali čišćenje korita reke Trnavica u Novom Pazaru, ali i pomagali građanima Sjenice kadaih je pre par meseci zahvatila velika poplava, pa su radili na dezinfekciji stambenih objekata u ovoj sandžačkoj opštini.\nUdruženje građana “Volonteri NP”, osnovani su kada je epidemija koronavirusa zahvatila našu zemlju, a tokom juna i jula kada je virus zahvatio Novi Pazar i region Sandžaka, volonteri su se organizovali kako bi prvenstveno pomogli Opštoj bolnici, unoseći boce sa kiseonikom i pomagažući obolelima od koronavirusa.\nOvi momci i devojke obukli su skafandere, ušli su u crvenu zonu novopazarske bolnice i 24 sata bili na usluzi medicinskim radnicima i pacijentima kovid centra Novi Pazar.


REGIONALNA PRIVREDNA KOMORA LESKOVAC REALIZUJE PROJEKAT „UNAPREĐENJE PRIVREDNE SARADNJE MATICE I DIJASPORE“ - JUGPRESS\nREGIONALNA PRIVREDNA KOMORA LESKOVAC REALIZUJE PROJEKAT „UNAPREĐENJE PRIVREDNE SARADNJE MATICE I DIJASPORE“\nProjekat Unapređenje privredne saradnje matice i dijaspore i stvaranje uslova za formiranje Udruženja „Dijaspora južne Srbije“ je sufinansiran i sprovodi se u saradnji Ministarstva spoljnih poslova, Upravom za saradnju s dijasporom i Srbima u regionu i Regionalne privredne komore Leskovac.\nOpšti cilj projekta je unapređenje postojećih ekonomskih, naučnih i ekspertskih veza između regiona južne Srbije i predstavnika dijaspore poreklom sa područja Jablaničkog i Pčinjskog okruga.\nTokom realizacije projekta održani su sastanci sa lokalnim samoupravama Jablaničkog i Pčinjskog okruga u cilju identifikovanja mogućnosti ulaganja i olakšica koje lokalne samouprave pružaju potencijalnim investitorima. Nakon toga sprovedeno je informisanje predstavnika dijaspore o privrednim aspektima vezanim za život stanovništva regiona južne Srbije, o privrednim potencijalima i uslovima za investiranje na teritoriji juga Srbije, poboljšanju veza predstavnika dijaspore i državljana Republike Srbije i stvaranju uslova za formiranje krovne organizacije – Udruženja „Dijaspora južne Srbije“.\nNa osnovu rezultata evaluacije upitnika i sprovedene ankete, dijaspora je iskazala interesovanje za formiranje Udruženja dijaspore juga Srbije.\nOčekuje se da će projekat doprineti da se ogromni potencijal (ideje, znanje, iskustvo, kapital, poslovne veze) kojim raspolaže naša dijaspora, stavi u funkciju privrednog razvoja juga Srbije.


Rojters o sporenju oko mesta za urnu Nikole Tesle\nM. D. 2. juna 2016. 15:20\nSporenjem oko toga gde treba da bude smeštena urna Nikole Tesle, srpsko-američkog naučnika i jednog od najvećih svetskih pronalazača, koja se od dopremanja u Beograd nalazi u Muzeju koji nosi njegovo ime, bavi se danas i britanska agencija Rojters.\nAgencija podseća da se pepeo čoveka koji je razvio, izmedu ostalog, sistem naizmenične struje, danas čuva u urni zlatne boje i da Srpska pravoslavna crkva traži da se ona premesti u hram Svetog Save na Vračaru, što je, kako se navodi, za Muzej neprihvatljivo.\nPodseća se da su roditelji Nikole Tesle Srbi, da je rođen 1856. godine u mestu Smiljani, koje se nalazi na sadašnjoj teritoriji Hrvatske te da je preminuo u Njujorku 1943. godine odakle je njegov pepeo kasnije dopremljen u Beograd.\n„Iako je Tesla radio i većinu uspeha postigao u SAD-u, on se u Srbiji tretira kao nacionalni heroj. Tesla je razvio električni motor, postavio osnove funkcionisanja radara i x-rendgenskih zraka. Američki magnat i inženjer, Elon Musk, je u čast ovih pronalazaka, električni automobil nazvao “Tesla“, piše Rojters.\nSveštenik hrama Svetog Save, jednog od najvećih na Balkanu, Radivoje Panić nema dilemu da Muzej Nikole Tesle treba da postoji, ali a posmrtni ostaci ne treba da stoje, kako kaže, u ćošku gde ih niko ne primećuje.\nU hramu bi bili smešteni tako da ih svi vide“, rekao je Panić za Rojters.\nAgencija je prenela i saopštenje crkve u kojem se poziva na premeštanje Teslinog pepela u hram Svetog Save.\n„Srpska pravoslavna crkva je bila sveprisutna u životu i delima Nikole Tesle“, navodi se u saopštenju.\nRojters piše da je u Srbiji došlo do oprečnih mišljenja po ovom pitanju.\n„Tesla je bio naučnik čiji ostaci ne pripadaju nikakvoj crkvi. Nije bio ni antički kralj, niti svetac. Bio je naučnik „, izjavio je pozorišni reditelj Gorčin Stojanović za kojeg britanska agencija piše da je „vodeći glas kampanje onih koji smatraju da Teslin pepo ne treba prenositi u hram Svetog Save“.\nMuzej Nikola Tesla je poslao saopštenje novinskoj agenciji u kome se navodi da „nisu zvanično obavešteni o predlogu izmeštanja urne sa pepelom u adekvatnu državnu instituciju“.\nNeki, kako se navodi, ovaj spor vide kao mogućnost za zaradu, pa Rojters s tim u vezi citira tvit Nebojše Krstića da je „spor izmedu muzeja i Srpske pravoslavna crkve u vezi sa urnom, samo borba za turiste“.\n„Njih nije briga za Teslu niti njegovu poslednju želju“ preneo je Rojters Krstića sa Tvitera i podsetili da je on bio savetnik bivšeg predsednika Srbije Borisa Tadića“.


Kako kaže koordinatorka Službe Preventivno-zdravstvene zaštite "Radosnog detinjstva" Ljubinka Vujić, zvuči neverovatno da se od roditelja sada traži da, prilikom dostavljanja kartona, ne lažiraju podatke o vakcinaciji dece - što predstavlja krivično delo. Sumnja se da su lažirani uglavnom kartoni u papirnoj formi, koje je bilo moguće dostaviti i fotokopirane, dok za kartone koji su direktno izvučeni u domu zdravlja iz elektronskog sistema i koji sadrže na licu mesta udaren pečat ne postoji velika sumnja.\nIpak, kako bi zaposleni u vrtićima bili sigurni, sastaće se sa upravom Doma zdravlja "Novi Sad" i dogovoriti na koji način će sa sigurnošću proveriti sve sumnjive vakcinalne kartone. Ljubinka Vujić apeluje na roditelje da ne pokušavaju da prevare ustanovu, te da budu ubeđeni da "Radosno detinjstvo" ima puno pravo da raspolaže podacima.\n"Nalog Ministarstva zdravlja, kojim nam se nalaže da dostavimo podatke o vakcinaciji sve naše dece, iznad je svakog mogućeg ovlašćenja koje možemo da dobijemo. Takođe, roditelji su prilikom potpisivanja ugovora sa ustanovom potpisali da su obavezni da, prema epidemiološkim indikacijama i na zahtev ustanove, prilože podatke o deci", pojašnjava Vujić.\nVaspitači su roditeljima dali okvirni rok od pet radnih dana da dostave podatke, a Vujić poručuje da se neće stvarati gužve kod pedijatara zbog ove procedure - sve podatke može iz elektronskog sistema da izvuče sestra u domu zdravlja.\n"Imamo dovoljno vakcina za sve. Epidemija se ne može zaustaviti dok obuhvat vakcinacijom ne bude veći od 95 odsto", rekao je Lončar.\nIzvor: Vebsajt 021, Gorica Nikolin, 01.02.2018.


"Igre bez granica" u Ćićevcu\nUdruženje „Okular“ je uz podršku opštine Ćićevac, Unicef-a i Telenor banke organizovalo poslednji javni događaj na projektu „Igre bez granica“ u utorak 13. novembra 2018. godine u Sportskom centru u Ćićevcu.\n„Igre bez granica“ su projekat besplatnih sportskih aktivnosti za decu i mlade sa teritorije opštine Ćićevac.\nU periodu od 8 meseci, od maja do decembra 2018. godine, deca sa teritorije opštine Ćićevac imala su priliku da se druže, igraju i razvijaju kroz sportske aktivnosti. Projekat je imao za cilj negovanje zdravih navika, razvijanje fizičke aktivnosti kod dece i mladih istovremeno doprinoseći socijalnoj inkluziji u jedinom obliku koji je ispravan, ne poznajući granice i podele.\nProjekat „Igre bez granica u opštini Ćićevac“ integralni je deo projekta „Sport za sve“, koji se sprovodi u saradnji Udruženja „Okular“ i UNICEF-a uz finansijsku podršku „Telenor banke“ sa ciljem promocije socijalne inkluzije dece sa smetnjama u razvoju i invaliditetom kroz sport i rekreativne aktivnosti. Opština Ćićevac jedna je od samo 6 opština gde se ovaj projekat sprovodi u Srbiji.\nJedan od najvećih uspeha ovog projekta je to što je Karate savez Srbije uvrstio u svoja zvanična takmičenja kategoriju parakarate, pa naši polaznici, ali i druga deca i mladi sa smetnjama u razvoju, mogu sada da učestvuju i na pravim takmičenjima i osvajaju istinske medalje.


Sirijska vojska bliže Kusairu, pobunjenici dobili pojačanje – Minber\nsvi. 31, 2013 at 7:25 pm\nSirijska vojska bliže Kusairu, pobunjenici dobili pojačanje\nSirijska državna televizija je danas objavila da su državne snage i borci libanskog Hezbolaha zauzeli okrug Ardžun sjeverno od pograničnog grada Kusaira, čime su pobunjenicima koji se nalaze pod opsadom u tom gradu dodatno smanjene šanse da se izvuku.\nIstovremeno je sirijska opozicija saopštila da su stotine pobunjenika, uglavnom bliskih Muslimanskom bratstvu, stigli do Kusaira kako bi pokušali da odbiju napad državnih vojnih snaga, prenijela je agencija AFP.\n“Oko 1.000 boraca iz čitave Sirije” su se probili do uporišta pobunjenika u blizini sirijske granice sa Libanom, izjavio je privremeni čelnik glavne opozicione sirijske organizacije – Nacionalne koalicije, Džordž Sabra.\nKoalicija je juče zatražila vojnu i medicinsku pomoć u cilju spasavanja 1.000 ranjenih civila iz Kusaira, kojeg snage predsjednika Bašara Asada od 19. maja pokušavaju da preuzmu od pobunjenika. Taj grad je važan zbog pristupa izvorima snabdijevanja, koji su od presudne važnosti za obje strane, kao i zbog kontrole teritorije koja povezuje Damask sa Mediteranom.\nRusija snabdjeva Siriju sa deset aviona MIG-29\nPalestinci žele politički mir više od keša


Putin trči počasni krug - Rusija – Predsednički izbori - Nedeljnik Vreme\nBroj 1419 15.03.2018\nRusija – Predsednički izbori\nfotografije: ap photo\n14. 3. 2018. / 20.21\nPutin trči počasni krug\nRedovni predsednički izbori u Rusiji, koji će se održati u nedelju 18. marta, za većinu upućenih unapred su rešeni. Predsednik Vladimir Putin može da računa na podršku 65 do 70 odsto birača u prvom izbornom krugu i na novi šestogodišnji mandat\nPiše: Bojan Pantić, Anton Elsakov\nOd sedam Putinovih protivkandidata samo Pavel Grudinjin (Komunistička partija RF) i Vladimir Žirinovski (Liberalno-demokratska partija) mogu da računaju na neki opipljiv rezultat, sa 6 do 7 i 5 do 6 odsto. Javlinski, Sobčak, Titov, Baburin i Surajkin vrte se na oko jedan odsto glasova, uz mogućnost da privuku i nešto neopredeljenih kojih ukupno ima oko deset odsto.\nBEZ UZBUĐENJA: Zahvaljujući ovakvim očekivanjima, izborna kampanja protiče prilično mirno, bez većih incidenata i skandala, uz vidljivo prisustvo svih kandidata u štampanim medijima, predizbornim reklamnim blokovima i bilbordima širom zemlje. U oči upada da, za razliku od očiglednih autsajdera koji se relativno agresivno bore za svoje parče biračkog tela, Putin kao da ne učestvuje direktno u sopstvenoj kampanji. S obzirom na to da je ionako svakodnevno prisutan u vestima i medijima pošto obavlja predsedničku funkciju, za posebnim promotivnim aktivnostima i nema potrebe, te njegova kampanja ima bitno drugačiji ton od ostalih kandidata.\nDok se ostali obraćaju javnosti sa "ako izaberete mene, uradiću sledeće", Putin svoj program predstavlja između redova sa pozicije predsednika, a ne sa pozicije predsedničkog kandidata. To ga u psihološkoj percepciji postavlja iznad ostalih kandidata koji se uzaludno bore za poziciju koju on već skoro dve decenije suvereno drži.\nNajznačajnije predstavljanje njegovog "predsedničkog" programa bilo je 1. marta, kada je Putin u dvosatnom redovnom godišnjem obraćanju poslanicima državne Dume podneo izveštaj o trenutnoj situaciji, perspektivama i zadacima koji stoje pred Rusijom i njenim predsednikom u narednih šest godina. Njegovo obraćanje privuklo je prilično pažnje na Zapadu, gde je praktično jedini akcenat bio na poslednjih dvadesetak minuta njegovog govora u kojima je predstavio nova ruska strateška oružja.\nPutin je obraćanje otvorio rekavši da je osnovni cilj Rusije brzi razvoj, radi koga je u zemlji potrebno povećati slobode u svim sferama, ojačati demokratske institucije, lokalnu samoupravu, građansko društvo, nezavisnost sudstva i otvorenost novim idejama i inicijativama. Ukratko, zalaže se za sve ono što mu Zapad zamera i zbog čega ga smatra protivnikom.\nSVI ZA JEDNOG: Kao glavne ciljeve istakao je nastavak borbe protiv siromaštva, povećanje novčanih izdataka za decu i porodilje, povećanje penzija i produženje životnog veka stanovništva na iznad 80 godina, kapitalna ulaganja u puteve i infrastrukturu, podršku malom biznisu, poreske reforme, otvaranje ambulanti po udaljenim selima, borbu protiv raka kao glavnog uzroka smrtnosti i modernizaciju obrazovanja. Iako je obraćanje sadržalo mnogo lepih želja i opštih mesta, Putin je objavio i neke konkretne ciljeve i pohvalio se mnogim ekonomskim i društvenim uspesima od početka svoje vlasti.\nZa to je dobio aplauze svih prisutnih, između ostalih i protivkandidata Žirinovskog, koji je kao čelnik poslaničke grupe svoje partije sedeo u prvom redu. Putin je napomenuo i da se ruska ekonomija nakon mini krize usled sukoba u Ukrajini i sa Zapadom konačno stabilizovala i krenula putem laganog rasta, što su potvrdili i MMF i Svetska banka.\nNa terenu, Putinova kampanja je organizovana preko lokalnih izbornih štabova u svim regionima na čijem čelu su tzv. "ljudi od poverenja" – oko pet stotina javnih ličnosti koje u Putinovo ime kontaktiraju sa biračima. Tu su sportisti, umetnici, naučnici i biznismeni od kojih većina nije poznata međunarodnoj javnosti, osim hokejaša Aleksandra Ovečkina, atletičarke Jelene Isinbajeve, režisera Fjodora Bondarčuka ili braće Andreja Končalovskog i Nikite Mihalkova.\nDrugim rečima, Putin ne putuje po Rusiji i ne ubeđuje ljude da glasaju za njega, već to čine ugledne javne ličnosti umesto njega. Nedavno je manji problem izazvala i činjenica da je premijerno prikazivanje velikog četvorodelnog dokumentarca, intervjua sa Putinom koji je snimio Oliver Stoun, otpočelo dve nedelje pre početka predsedničkih debata. Državna izborna komisija je na ovo reagovala sa zakašnjenjem i tražila obustavljanje prikazivanja, ali je sve učinjeno tek nakon što su prikazana tri dela.\nMODIFIKOVANI KOMUNISTI: Najozbiljniji protivkandidat Putinu (i svojevremeno Jeljcinu i Medvedevu) u prethodnim izbornim ciklusima bio je lider Komunističke partije Ruske Federacije (KPRF) Genadij Zjuganov. On se devedesetih godina suprotstavljao "divljoj privatizaciji" i "vladavini tajkuna", ali je posle osnivanja stranke Jedinstvena Rusija, dolaska Putina na vlast i okretanja vladajućih snaga patriotskoj retorici i smanjenju vidljivosti oligarha u javnom životu, on bio jedini koji je očuvao manje-više solidno i relevantno biračko telo.\nPosle odlaska Borisa Jeljcina Zjuganov je ublažio retoriku i nije se u velikoj meri suprotstavljao Putinu. Razlog za to leži delimično i u tome što moderna KPRF i nije komunistička partija u klasičnom smislu te reči, odnosno ne zastupa izvornu ideologiju komunizma i pre bi se mogla okarakterisati kao moderna socijalno-konzervativna stranka. Bez obzira što je zadržala neka simbolička obeležja sovjetskog doba i što tobože dan-danas u svojoj retorici ponekad baštini tradicije tog perioda, stranka ne osporava sistem zasnovan na temeljima kapitalizma, niti spominje mogućnost ukidanja privatne svojine.\nNjen program je više orijentisan u pravcu zaštite "običnog" čoveka – radnika, seljaka, državnog službenika – od banaka i finansijskih institucija. Uz to ide i patriotska retorika o zaštiti domaćih proizvođača i podrška spoljnoj politici aktuelne vlasti.\nZjuganov se ovog puta nije direktno kandidovao, već je partija kandidovala Pavela Grudinjina – nestranačku ličnost i dugogodišnjeg direktora poljoprivrednog sovhoza u okolini Moskve, prilično nepoznatog široj javnosti.\nOsim kontakata sa tradicionalnim glasačima KPRF, Grudinjin u svojoj kampanji posebno naglašava svoje veze sa biznisom i orijentisanost ka tržištu, što analitičari tumače kao neku vrstu pokušaja rebrendiranja stranke. Ovaj rizičan potez KPRF može biti potencijalno najveće iznenađenje izbornog ciklusa. Prema istraživanjima javnog mnjenja, za njega nije spremna da glasa skoro polovina nekadašnjih pristalica stranke, pa mu otud predviđaju samo 7 odsto glasova, nasuprot 17-18 odsto koliko je Zjuganov dobijao na izborima 2008. i 2012. Istine radi, ni sam Zjuganov se ne kotira ni približno tako dobro kao nekada, jer mu je dobar deo birača prešao Putinu.\nNACIONALISTI: Predsednički kandidat Liberalno-demokratske partije Vladimir Žirinovski vodi svoju kampanju potpuno isto kao i svih prethodnih godina i računa na svoje tradicionalno tvrdo nacionalističko jezgro. U Srbiji ga često porede sa Šešeljem zbog navodno sličnog ekstremnog nacionalizma, međutim, pored Žirinovskog Šešelj deluje prilično umereno.\nPONOVO BEZ ŠANSE: Vladimir Žirinovski\nProgram Žirinovskog zasniva se na ekstremnim merama u borbi protiv korupcije, obnovi Ruske imperije i ekstremnom zaoštravanju sukoba sa Zapadom, uz obaveznu viku i jurodivo škrgutanje zubima u debatama i javnim nastupima. Poslednjih godina je, između ostalog, u svojim govorima u parlamentu tražio da se ubije Mihail Sakašvili, da se spali Pariz, tepih bombama unište Poljska i baltičke zemlje, a nakon što je Turska avijacija oborila ruski avion iznad Sirije, tražio je da Rusija gađa Istanbul nuklearnim bombama i pobije najmanje devet miliona Turaka. U predsedničkoj debati uživo na kanalu Rusija 1, u kojoj su učestvovali svi kandidati osim Putina, ostale učesnike je nazivao pogrdnim imenima, a Ksenija Sobčak ga je polila vodom nakon što ju je nazvao "uličnom prostitutkom" i vikao na nju: "Ućuti, glupačo!"\nISPOD STATISTIČKE GREŠKE: Ostalih pet kandidata imaju podršku koja je ispod nivoa statističke greške. Kandidat Boris Titov je biznismen i ombudsman zadužen za privredni sektor. On u svom programu ističe neophodnost većeg razumevanja države za probleme preduzetništva, a u javnosti je postao poznat zahvaljujući inicijativama da se iz zatvora puste privredni kriminalaci koji nisu naneli veću materijalnu štetu društvu i državi. Titov se ne suprotstavlja Putinu u osnovama državne politike i donekle kao patriota broj jedan igra ulogu merila popularnosti za postavljanje povoljnije privredne klime kao prioriteta za Rusiju.\nGrigorij Javljinski iz stranke "Jabloko" poznat je javnosti kao deo tima reformatora iz devedesetih godina. Negativne asocijacije i odbojnost prema zbivanjima i ekonomskom stanju u zemlji u tom periodu ne ostavljaju mu mnogo prostora za neki ozbiljniji izborni rezultat.\nKandidat "narodno-patriotskih snaga" Sergej Baburin podržava sve patriotske inicijative trenutne vlasti i potpuno je bezbojan kandidat pošto mu se politika nimalo ne razlikuje od vladajuće. Drugim rečima, samo bi želeo da bude Putin umesto Putina.\nPoslednja dva kandidata ujedno su i najinteresantniji iako nastupaju sa potpuno suprotnih pozicija. Maksim Surajkin, predsednik centralnog komiteta stranke Komunisti Rusije (osnovalo ju je 2012. godine više grupa bivših članova KPRF nezadovoljnih udaljavanjem od lenjinizma i staljinizma) zalaže se za obnovu Sovjetskog Saveza u granicama iz 1989. u narednih šest godina. Svoj program zasniva na "deset staljinističkih udara na kapitalizam" i zabrani domaće i strane literature i audio-video sadržaja koji vređaju Lenjina, Staljina i sovjetsku vlast.\nRUSKA PARIS HILTON: Ksenija Sobčak je kćerka pokojnog Anatolija Sobčaka (1937-2000), gradonačelnika Sankt Peterburga i bliskog prijatelja Vladimira Putina na početku njegove karijere. Ova bivša starleta, ruska Paris Hilton, zvezda i voditeljka nekoliko rijaliti šoua, sa svojim brakovima i vezama večita je tema žute štampe od kraja devedesetih naovamo. Nakon što je miljeniku Zapada Alekseju Navaljnom odbijena kandidatura zbog toga što je pod kriminalističkom istragom (i pre odbijanja nije važio za ozbiljnog kandidata, istraživanja javnog mnenja su mu davala do 2 odsto podrške u biračkom telu), Sobčakova je pokušala da zauzme njegovu poziciju i da se postavi kao novi favorit Amerike za predsednika Rusije.\nU tu svrhu je početkom februara samoinicijativno otišla na turneju po Americi predstavljajući se krugovima bliskim Demokratskoj stranci. U gostovanju na CNN-u kod Kristijan Amanpur javno se izvinila za rusko mešanje u američke izbore, izjavila da Krim treba da se vrati Ukrajini i sebe predstavila kao najvećeg prijatelja Zapada među svim kandidatima. Ovo joj je donelo samo negativne poene među biračima, pa je prema istraživanjima ona najmanje omiljen kandidat kod 57 odsto birača. Njeni kiksevi se nisu završili na tome, pa je prvo objavila da uopšte neće voditi kampanju na "ilegalno okupiranom Krimu", a zatim ublažila stav i zatražila zvaničnu dozvolu ukrajinskih vlasti za ulazak na Krim. Ubrzo je otkriveno da je 2014. ulazila na Krim bez dozvole Ukrajine, zbog čega je stavljena na ukrajinski crni spisak.\nIZBORI NA KRIMU: Krim na ovim izborima ima poseban značaj i simboliku. Osim što će predsednički izbori prvi put biti održani i na Krimu (odakle Putin može očekivati više od 80 odsto od ukupnog broja glasova), Krim ima dodatnu važnu simboliku u vezi sa samim datumom izbora. Naime, izbori 18. marta padaju tačno na četvrtu godišnjicu pripajanja Krima Ruskoj Federaciji.\nZanimljivo je da su izbori, po zakonu, prvobitno trebalo da budu održani 11. marta, ali su poslanici naknadno usvojili amandmane kojima je određeno da izbori ne smeju biti u nedelji koja uključuje neradne praznične dane. Pošto je državni praznik 8. marta samo tri dana ranije, izbori su zgodno pomereni za sedam dana, tačno na godišnjicu aneksije Krima. Pošto se aneksija Krima u široj ruskoj javnosti smatra za jedan od većih ruskih uspeha i korak ka povratku nacionalnog dostojanstva koji se jasno pripisuje Putinovoj državničkoj sposobnosti, može se očekivati da će medijsko podsećanje na ovaj događaj Putinu doneti dodatne glasove.\nUprkos svemu tome, među nekim Putinovim pristalicama vlada određena zebnja da će podrška njemu podbaciti iz najmanje dva razloga. Prvi je da će izlaznost njegovih pristalica biti slaba jer se smatra da je već pobedio. Drugi potencijalni razlog je najbolje izrazio jedan od birača koji će izaći na izbore u nedelju: "Podržavam Putina sto odsto, ali ću na izborima glasati protiv njega. Ne bi valjalo da dobije 70 odsto u prvom krugu i pomisli da može da se opusti."\nKomunistički direktor Grudinjin\nKandidaturu nestranačke ličnosti Pavela Grudinjina u ime Komunističke partije RF treba posmatrati u kontekstu napora stranke da obnovi svoj prilično potrošeni imidž i vrati se komunističkim i sovjetskim korenima, uz istovremeno signaliziranje da je stranka okrenuta modernim vremenima.\nPavel Grudinjin savršeno spaja ove dve suprotnosti jer je istovremeno direktor sovjetskog sovhoza koji nosi za komuniste sveto ime Lenjina, ali i moderni menadžer koji uspešno vodi proizvodni kolektiv na tržišnim principima.\nSovhoz "Lenjin" (osnovan 1918) nalazi se na obodima Moskve i trenutno je najveći ruski proizvođač jagoda. Preduzeće je uspešno transformisano iz državne u privatnu svojinu devedesetih godina kada je za direktora postavljen Grudinjin. On je praktično rođen i odrastao u tom preduzeću, gde su životni vek proveli i njegovi roditelji. Sovhoz mu je platio obrazovanje i obezbedio posao po završetku fakulteta. Nakon dolaska na čelo firme 1995. u narednih 20 godina transformisao je sovhoz u modernu visokoproduktivnu farmu koja radi bez ikakve državne pomoći i redovno plaća sve svoje obaveze.\nIako je sam Grudinjin vlasnik 43 odsto akcija, firma nikada nije isplaćivala dividende, već je sav novac ulagala u proizvodnju, mašine, opremu, izgradnju parkova, stanova, obdaništa i škola za decu na teritoriji preduzeća. Prosečna plata zaposlenih u sovhozu iznosi oko 1100 evra, a zaposleni dobijaju i stanove na petnaestogodišnju otplatu uz rate koje zavise od visine plate i obično ne prelaze 200 evra za trosoban stan. Sovhoz je izgradio obdanište i školu za decu zaposlenih, a nedavno je uloženo oko osam miliona evra u izgradnju najmodernijeg omladinskog centra koji sada uključuje srednju stručnu školu i parkove i igrališta za decu. Sve obrazovanje za decu zaposlenih plaća firma.\nIako je zbog vlasništva velikog dela firme milioner, Grudinjin živi u jednom od firminih solitera zajedno sa ostalim zaposlenima i vozi auto srednje klase. O Grudinjinu i njegovoj održivoj komunističkoj utopiji pisao je i francuski "Mond" 2016. godine, pre nego što je uopšte bilo reči o njegovoj kandidaturi za predsednika. O njemu je tada pisano kao jednom od dobitnika u rusko-evropskom ratu sankcijama jer je zabrana uvoza poljoprivrednih proizvoda iz Evrope veoma ubrzala rast prodaje i profita njegove firme.\nGrudinjinove dokazane menadžerske sposobnosti i okrenutost tržišnim principima i socijalno odgovornom poslovanju donele su mu kao kandidatu Komunističke partije i nešto podrške na društvenim mrežama od strane urbane, proevropski nastrojene populacije, koja ranije nije mogla ni da zamisli da podržava komuniste. Samim tim rezultat Grudinjina mogao bi da bude najveće iznenađenje izbora iako su šanse za održavanje drugog kruga izbora ravne nuli.\nUzbuna u Velikoj Britaniji


(VIDEO) Nakon poništenog gola protiv Sjeverne Irske Džeko se zapitao: Gdje je sada taj VAR? – Sport Centar (VIDEO) Nakon poništenog gola protiv Sjeverne Irske Džeko se zapitao: Gdje je sada taj VAR? – Sport Centar\nKapiten fudbalske reprezentacije Bosne i Hercegovine, Edin Džeko, još ne može prežaliti poništeni gol na nedavnoj utakmici 4. kola UEFA Lige nacija između Bosne i Hercegovine i Sjeverne Irske.\nPodsjetimo, igrao se 30. minut na Grbavici, dosuđen je prekršaj za našu reprezentaciju. Sjajni Miralem Pjanić je majstorski loptu dodao do Džeke, koji je iz prve uhvatio volej i zakucao loptu u mrežu. Navijači su euforično počeli slaviti gol, no pomoćni sudija iz Finske, iz samo njemu znanih razloga, signalizirao nepostojeći ofsajd.\n“Ofsajd? Gdje sad taj VAR”, pitao se naš kapiten u poruci na Instagramu aludirajući jasno da je sudija pogriješio te da bi gol bio priznat da je u kojem slučaju na ovoj utakmici korištena VAR tehnologija.\nbihedin dzekosjeverna irskauefa liga nacija\nIzvrsna prilika za Džeku: Šut Dijamanta prošao tik pored stative armenskog gola (VIDEO)


MIP Rusije: SAD prešle crvenu liniju – uvodi sankcije i svojim saveznicima - Sve o Srpskoj\nMIP Rusije: SAD prešle crvenu liniju – uvodi sankcije i svojim saveznicima\nZAHAROVA POVODOM SANKCIJA SAD PROTIV SJVERNOG TOKA-2: USKORO ĆE IM ZABRANJIVATI I DA DIŠU\nMinistarstvo inostranih poslova RF: „Ne radi se samo o namjeri da se nanese šteta ruskom izvoru. Radi se i o namjeri da se uspori razvoj evropske ekonomije i podrije njena sposobnost da konkuriše SAD na svjetskim tržištima“\nMIP RF: Rusija će nastaviti da realizuje svoje ekonomske projekte nezavisno od ma čijih sankcija. A biće interesantno posmatrati koliko su realno suverene evropske zemlje od kojih se, kao od Njemačke, na primjer, naredbodavnim glasom traži da bez roptanja finansiraju američku energetiku, a da zaborave na svoje ekonomske interese“\nVlada Angele Merkel objavila da žali zbog američkih sankcija protiv Sjevernog toka-2 i Turskog toka i ocijenila da „predstavljaju mješanje u evropske stvari“. Ponovila je i da odbacuje sve „ekstgeritorijalne sankcije“. Ruski senator Aleksej Puškov je iznio pretpostavku da su to, kao u poznatoj pjesmi, samo `Paroles, paroles, paroles`\nMINISTARSTVO inostranih poslova Rusije – reagujući na američke sankcije protiv gasovoda Sjeverni tok-2 – ocijenilo je da SAD uvode sankcije i protiv svojih saveznika.\nImalo je u vidu Njemačku, jer je taj magistralni gasovod rusko-njemački projekat, a još je dodalo:\n„Sa interesovanjem posmatramo kako SAD prelaze indikativnu liniju u svojoj spoljnoj politici, kako počinju da i protiv svojih saveznika uvode sankcije na koje je Rusija već poodavno navikla. Jer, upravo to je predviđeno u odeljku `O zaštiti energetske bezbjednosti Evrope` u zakonu o vojnom budžetu za 2020-tu“.\nMIP Rusije je ocijenio da u svemu nije glavno – nanijeti štetu ruskom izvozu:\n„Ništa manje je u sve uključena težnja da se Evropi nametne američki tečni gas koji je mnogo skuplji od gasa koji Evropa dobija gasovodima iz Rusije. Radi se o namjeri da se tako uspori razvoj evropske ekonomije i podrije njena sposobnost da konkuriše SAD na svjetskim tržištima“.\nRuska diplomatija ukazuje i da Vašington sankcijama podvrgava evropske a ne ruske kompanije koje učestvuju u projektima Sjeverni tok-2 i Turski tok.\n„Biće interesantno posmatrati koliko su realno suverene evropske zemlje od kojih se, kao od Njemačke, na primer, naredbodavnim glasom traži da bez roptanja finansiraju američku energetiku, a da zaborave na svoje ekonomske interese“.\nStav Berlina i sumnjičavost Puškova\nVLADA Angele Merkel objavila je da žali zbog američkih sankcija protiv Sjevernog toka-2 i Turskog toka i ocijenila da „predstavljaju mješanje u evropske stvari“.\nNjemačka vlada je ponovila da odbacuje sve „eksteritorijalne sankcije“.\n„Angela Merkel je izjavila da ne prihvata sankcije SAD protiv Sjevernog toka-2. Ostaje da se vidi kako ih ona to `ne prihvata`. Ako je to samo na riječima – SAD na to neće obratiti nikakvu pažnju jer su interesi Njemačke i pozicija njene vlade posljednje što zanima Trampovu administraciju“.\nPuškov je za reakciju Berlina još rekao: „Sve je kao u onoj pjesmi `Paroles, paroles, paroles`…Riječi, riječi, riječi“.\nPuškov je ranije izjavio da sumnja u sposobnost Njemačke da „uputi izazov Velikom bratu“.\nTagovigas gasovod Rusija SAD sankcije Sjeverni tok-2


Kolumne: Anđus: Samo u Zvezdi baksuzi izgube namešteno prvenstvo\nAnđus: Samo u Zvezdi baksuzi izgube namešteno prvenstvo\nNovinar Dejan Anđus izjavio je, gostujući u Novom danu N1 televizije, da je iznenađen obraćanjem generalnog direktora Fudbalskog kluba Crvena zvezda Zvezdana Terzića i smatra to napadom na predsednika Fudbalskog saveza Srbije Slavišu Kokezu.\n"To me jako čudi s obzirom da su veliki drugovi. Kokeza ga ja doveo u Crvenu zvezdu, odakle sad ta teorija zavere koju Terzić širi. To što priča Terzić je laž i on pokušava da se izvuče posle gubitka titule i da dela koja je on činio dve sezone prišije drugima", smatra Anđus.\nOn je ocenio fudbalsko takmičenje u Srbiji kao "lažna liga" i naveo da je drugo mesto u takvoj ligi ravno ispadanju u ozbiljnijim ligama.\n"Ovde je potrebno samo da zaobiđete Partizan i izlazite u Ligu šampiona i onda skače cena igračima. Ovakve, kako bih rekao, bantu države imaju lažne lige. Imate samo dva rivala i potrebno je samo jednog da namagarčite. Na primer, Totenhem 60 godina nije prvak Engleske, a na svakoj utakmici ima 50.000 navijača", rekao je Anđus.\nOcenjuje da je Zvezda bila na "lažnom prvom mestu" i da je sezona "dosta misteriozna"\n"To znači da trener Miodrag Božović tamo gde je trebalo da pobedi i gde mu se nije pomagalo sa strane, on je sve te utakmice izgubio. Upozoravao sam da je on najlošiji trener u istoriji Crvene zvezde", kaže Anđus.\nPrema njegovom mišljenju, ako je ikome pomagao Fudabalski savez to je Zvezda, a saopštenje Sudijske komisije ocenio je kao poruku Kokeze Terziću.\nRečnik u obraćanju čelnika Zvezde i Partizana nisu izmislili postojeći vodeći ljudi klubova, kaže Anđus.\n"Oni jesu samo pajaci, obrisi nekadašnjih ljudi koji su vodili ove klubove. Ali nisu oni to izmislili, i ranije je bilo takvih reči, možda ne tako izraženo", kaže on.\nPartizan premirao Voždovac\nAnđus takođe tvrdi da je Partizan premirao Voždovac i Mladost iz Lučana što je, kako kaže, dozvoljeno.\n"To nije kupljena utakmica već premirate protivnika da pobedi. Znam i o kom iznosu se radi. Isplati se Partizanu jer će povratiti kroz Ligu šampiona. Što Zvezda nije premirala protivnike Partizana?", pita Anđus.\nOn smatra da Partizan neće izgubiti utakmicu do kraja sezone i da će osvojiti titulu.\nĐurovskog sam ja predložio\nUmesto Božovića, Crvena zvezda je imenovala Boška Đurovskog za trenera do kraja sezone, a Anđus kaže da ga je on predložio.\n"On i (Vladimir Petrović) Pižon pričaju sa mnom o fudbalu mesecima. Oni od muke nisu ni hteli da gledaju derbi. On treba da ostane trener Zvezde", smatra Anđus.\nU medijima se kao novi trener Zvezde od sledeće sezone pominje aktuelni trener Rijeke Matjaž Kek, ali Anđus smatra da on nije bolji trener od Đurovskog.\n"Rijeka ove godine ima takođe nameštenu titulu u Hrvatskoj. Ne verujem mnogo u tog Keka", kaže on.\nSvuda u Evropi se nameštaju utakmice\nAnđus tvrdi da se svuda u Evropi nameštaju utakmice, ali da pojedini klubovi, poput Real Madrida i Juventusa, imaju pokriće u finalu Lige šampiona.\nReal Madrid i Juventus ocenio je kao "najmafijaškije" klubove u Evropi.\n"Najveći štos je, koliki su baksuzi u Crvenoj zvezdi, da su samo oni izgubili namešteno prvenstvo", rekao je Anđus.\nVodeći navijači u ozbiljnom novcu i kombinacijama\nGovoreći o navijačima, Anđus kaže da je reč o škakljivoj temi i da nisu "nimalo naivni".\n"Delimično su huligani, delimično su parapolitičke snage, a delimično biznismeni. Vodeći navijači su u ozbiljnom novcu, ozbiljnim kombinacijama i barataju ozbiljnim informacijama. Kod njih nema slučajnosti", kaže on.\nDodaje da ozbiljne publike na stadionima nema.\n"Građanske klase, srednjeg sloja i godina, njih nema. A to je esencija svuda u svetu", objašnjava Anđus koji kaže da čovek može da dođe sa porodicom na utakmicu, ali takvog navijača naziva "bezveznjakom koji će da prisustvuje lažnom fudbalu".


Sednica Saveta Braničevskog upravnog okruga: rešava se upravljanje otpadom, gasifikacija i brze saobraćajnice, sledi vodosnabdevanje • Poportal\n29/09/2020 Biljana Petrović0\nU požarevačkom gradskom zdanju danas je održana treća redovna sednica Saveta Braničevskog upravnog okruga u ovoj godini. Na dnevnom redu našla se aktuelna epidemiološka sitacija na teritoriji Braničevskog okruga, preduzete mere i trenutno stanje, zatim upravljanje otpadom, odnosno izveštaj o izgradnji transfer stanica i reciklažnog centra i informacije o izgradnji regionalne deponije. Na dnevnom redu našlo se i upoznavanje sa pozivom za priključenje na gasovodnu mrežu.\nPosle nekoliko sastanaka koji su održani u Požarevu i Velikom Gradištu, priča o regionalnoj deponiji napredovala je bez obzira na vanredno stanje i Covid 19. Tako je sada ostalo upravljanje otpadom:\n„Imamo veliku pomoć od Vlade Republike Srbije gde je Uredbom rešeno kako ćemo u međuvremenu da odlažemo otpad. Radi se, za šta su i dobijena sredstva, na reciklažnim centrima u Požarevcu i Petrovcu na Mlavi odakle će otpad biti transportovan i deponovan u Lapovu“, kaže načelnik Braničevskog upravnog okruga Aleksandar Đokić.\nAleksandar Đokić, načelnik Braničevskog Upravnog okruga\nGrad Požarevac je dobio od Republike Srbije, kao što smo već izveštavali, 22 miliona evra za regionalnu deponiju kao trajno rešenje problema otpada.\n„Grad Požarevac je napravio popis divljih deponija, tako da idemo u dobrom pravcu.“\nZavršetak gasifikacije Požarevca je pri kraju, kaže Đokić:\n„Uslovi su sada izuzetno povoljni i teško da će se ponoviti. Dobro je što će cena priključka bit 780 za objekat od 150 m2 i da će to biti na 36 mesečnih rata. Srbijagas će takođe izabrati izvođače za one kojima treba projekat i instalacija. Tu će cena, opet, biti na 36 rata.“\nPrvo pitanje svih investitora je da li sredina u koju planiraju da ulažu ima gasifikacionu mrežu i brze saobraćajnice:\n„Mi ćemo vrlo brzo biti u situaciji da kažemo da to imamo“, kaže načelnik Đokić.\nSa nešto preko 600 zaraženih u Braničevskom okrugu, ocenjuje se da je epidemiološka situacija odlično „savladana“.\n„Mi smo bili područje gde je dolazilo mnogo ljudi iz inostranstva. Bilo je preko 3000 ljudi i niko se nije zarazio od njih, što smatramo velikim uspehom. Sve inspekcije funkcionisale su maksimalno dobro. Pre svega, zahvalnost upućujem građanima“, zaključio je načelnik Braničevskog upravnog okruga Aleksandar Đokić.\nOvom prilikom govorilo se i o remontu pruge Mala Krsna – Jajinci koji treba da bude gotov do kraja naredne godine.\n„Ja sam razgovarao sa ministarstvom da mi dobijemo i Beovoz. Znači, da u svaki deo Beograda stignemo za 1h i 15 minuta. Očekujem da to bude od sledećeg zimskog reda vožnje.“\nSledeće će se na dnevnom redu naći i vodosnabdevanje Požarevca.\nProglašenje pobednika Drugog međunarodnog likovnog konkursa “Moj svet“ u Ramskoj tvrđavi\n11/08/2017 16/08/2017 P.Panović


Fudbaler preminuo tokom utakmice u Ćićevcu - Sport - Dnevni list Danas\nPočetna » Sport » Fudbaler preminuo tokom utakmice u Ćićevcu\nFudbaler preminuo tokom utakmice u Ćićevcu\nFudbaler Juhora iz Obreža Stefan Todorović (19) iznenada je danas preminuo u Ćićevcu na popodnevnoj utakmici između Juhora i ćićevačke Sloge, javila je večeras Radio-televizija Srbije (RTS).\n0Piše: Fonet 17. februara 2019. 19.25 Izmenjeno: 18. februara 2019. 11.19\nNesrećni slučaj se, kako prenosi RTS, dogodio na samom početku prijateljskog susreta između FK Sloga iz Ćićevca i FK Juhor iz Obreža, a pre nego što se mladić srušio na travu nije bilo nikakvog kontakta među fudbalerima. Igrači oba tima i članovi klubova su pokušali da mu pomognu, ali je ekipa Hitne pomoći samo mogla da konstatuje smrt, navodi RTS.\nViše informacija detalja o uzroku smrti devetnaestogodišnjeg fudbalera na terenu za sada nije poznato, a očekuje obdukcija.\nfudbal, nesreca, sportBeograd\nRadnik pao sa 12. sprata "Pupinove palate", preminuo na licu mesta


Doleću dva Crna jastreba: Šta NATO smera u Albaniji - 24.05.2021, Sputnik Srbija\nAlbanska vlada će dobiti dva helikoptera "Crni jastreb" do 2023. godine, u okviru razvoja i jačanja njenih vojnih kapaciteta, najavio je danas šef Kancelarije za... 24.05.2021, Sputnik Srbija\n"Nastavićemo da pomažemo oružanim snagama Albanije da jačaju svoje sposobnosti", rekao je Munir za Juronjuz Albanija.Munir je naveo i da su sistemi "Patriot" već raspoređeni u bazi u Kučovu, preneo je Tanjug. Munir je vežbe "Branilac Evrope 2021" opisao kao ogroman uspeh i istakao da je nekoliko, kako je rekao, važnih generala NATO posetilo Albaniju u proteklih nekoliko godina kako bi ispitali mogućnosti za dalja ulaganja.Naveo je i da su u tim vojnim vežbama učestvovali pripadnici oružanih snaga iz 26 zemalja, kao i 12 helikotera "Crni jastreb".Pročitajte još:\nTREĆI JASTREB - Dok dva "jastreba" 2023. ne slete u Albaniju, NATO već danas ima probleme sa trećim. U trenutku kada se lideri EU fizički okupljaju za sastanak u Briselu, prvi put nakon popuštanja restrikcija koje je nametnula pandemija Kovid-19, lokalni mediji upozoravaju na poseban bezbednosni rizik, jer za naoružanim beguncem belgijska policija bezuspešno traga već nedelju dana. Karijerni vojnik Jirgin Konings (46), nestao je prošlog ponedeljka, ostavivši poruke u kojima navodi da je krenuo u samoubilačku „misiju protiv države i zdravstvenih vlasti”. Belgijski mediji navode da je Konings naoružan, opasan desničarski ekstremista, potencijalno nasilnih tendencija i da je privremeno optužen za „pokušaj ubistva i ilegalno posedovanje oružja u terorističkom kontekstu”, prenosi Tanjug.\nvesti, nato, albanija, vojna baza\n13:51 24.05.2021 (Osveženo: 13:55 24.05.2021)\n© AP Photo / Hektor PustinaZastave Albanije i NATO-a\n"Nastavićemo da pomažemo oružanim snagama Albanije da jačaju svoje sposobnosti", rekao je Munir za Juronjuz Albanija.\nOn je naglasio da NATO nema konkretne planove za izgradnju još jedne vojne baze u Albaniji, osim postojeće vazduhoplovne baze u Kučovu, gde očekuje da će radovi početi ove godine.\nMunir je naveo i da su sistemi "Patriot" već raspoređeni u bazi u Kučovu, preneo je Tanjug.\nMunir je vežbe "Branilac Evrope 2021" opisao kao ogroman uspeh i istakao da je nekoliko, kako je rekao, važnih generala NATO posetilo Albaniju u proteklih nekoliko godina kako bi ispitali mogućnosti za dalja ulaganja.\nNaveo je i da su u tim vojnim vežbama učestvovali pripadnici oružanih snaga iz 26 zemalja, kao i 12 helikotera "Crni jastreb".\n24 Maj, 16:07


:: Naslovna strana > Glasnik broj10 >- Odluke upravnog odbora - KONKURS za godišnje nagrade Komore\nKONKURS za godišnje nagrade Komore Inženjerska komora Srbije dodeljuje godišnje nagrade članovima Komore i drugim licima, kao priznanje i stimulaciju za uspeh i napredak u struci, i to u tri kategorije:\nza izuzetno dostignuće u struci iz delatnosti članova Komore,\nza ostvarivanje izuzetnih rezultata na početku stručne karijere.\nNagrade Komore se laureatima dodeljuju na svečanosti povodom obeležavanja\nDana Komore - 14. jun 2008. godine. Predlozi kandidata za dodelu ovih nagrada se mogu dostaviti najkasnije do 20. maja 2008. godi-ne, poštom ili lično, na adresu:\nInženjerska komora Srbije, Kneza Miloša 9, II sprat, Beograd.\nDetaljnije informacije o uslovima i postupku predlaganja kandidata, nalaze se na Internet stranici: www.ingkomora.org.yu/aktikomore, gde je objavljena Odluka o postupku dodele Nagrada i Pravilnik o postupku dodele nagrada. Za nagrade će konkurisati samo blagovremene i potpune prijave kandidata.


25.06.2012 - 16:39\nRatni zločini i mirnodopska zloupotreba pravosuđa\nHronika tužilačke torture\nEvo zbog čega su još nevini Tadić i Tužilaštvo: Stojana Župljanina skrivali su, simpatična kontradiktornost, visoki lokalni političari; poznata saradnica glavne tužiteljice Karle del Ponte obavestila je jednog beogradskog advokata da je Goran Hadžić na haškoj poternici, a ko je dr Dabić znali su mnogi, uključujući i rodoljubivog pisca i slikara Momu Kapora koji je za knjigu Karadžićevićevih pesama za decu pod naslovom “Ima čuda, nema čuda” nacrtao haškog optuženika u tadašnjem Dabić izdanju. Neoborivi dokaz pokazao je Bruno Vekarić, uz čije je sasluženje upriličena ova sprdnja\nKomentara (3 poslato):\nSve ovo i više od toga znaju ljudi u evropi,ljudi da su bili pravi ljudi davno su mogli završiti sa svim srpskim "patriotima"ali svaki ovaj o kojemu je reč imao je svoju cenu,a Srbija mu je kupovala vreme zahvaljujući "evropskim ljudima".\nBanalne su face Vukčević i Vekarić kao i što je bio Rasim Ljajić,jer pranje bliske Srpske prošlosti rade daleko moćniji ljudi koji imaju šta ponuditi Evropi osim šarenih dvoličnih laža koje se preko srpskih kupusnih listova(štampe) šalje u svet a očekuje domaća reakcija.\nDa, DS je zaista jaka, od momenta kada se udružio sa Socijalističkom partijom, koja je iznedrila sve fašističke postupke srpskih "patriota" u Bosni,Hrvatskoj,na Kosovu pa čak i u Crnoj Gori u kojoj i danas rovari družina dežurnih primitivaca iznoseći prozirnu priču o mišijoj groznici.\nI ma šta se reklo o o srpskom fašističkom puku u devedesetim,nastavku ideologije u dvehiljeditim nije dovoljno rečeno,jer ne postoje toliki opisni pridevi podmuklosti,dvoličnosti,jednoumlja ,primitivizma i nepismenosti koji bi dali pravu sliku nasleđa naci ideologije koja je i danas na snazi.Ovde se menjaju samo odela,prezimena a sve ostaje i dalje u ideologiji koja se forsira trujući mladost kojom će se to jednoga dana ponovo osvetiti.\nObjavljeno: 25.06.2012 - 17:29\nDa li oni misle da ne mogu da odgovaraju\nObjavljeno: 25.06.2012 - 17:44\n"Hronika tužilačke torture"\n..."nemaju nikakve veze s pravdom, štaviše ni sa elementarnom pristojnošću"...\nBalkan zbog ovakvih majmuna i jeste dobio ime,\nblatnjave krvave kaljuže laži, pljačke i klanja.\n..." ukoliko se iz države ukloni pravda, ono što ostane nije ništa drugo do razbojnička družina"... Nikola Pašić je NEPRAVDU pretvorio u mas rodoljublje čuvenom:\n..."Ne pišemo mi zakoni za naši,\nnego za neprijatelji"... ,\nPa i Dobrica Čosić LAŽ pretvorio u mas patriotizam njegovom čuvenom:\n..."Laž je vid našeg patriotizma i potvrda naše urođene inteligencije"...\nNo, i književnok M.Milicević bi se prevrno u grobu\ni ponovo umro od stida da vidi i dio ovog danas jer u svojim dnevnicima još 1871., napisa:\n..."Ne mogu naši potomci znati istinu o nama,\njer je mi i ne kazujemo, nego izlažemo što nam podmiruje racun"...\nPrema tome umrti nećemo, no leka nema...\nObjavljeno: 25.06.2012 - 19:48\n22.05.2013 - 02:50\nDrug u razgovoru sa Acikom:\n"Hajde, sta fali, pa bio sam i ja sa njim. Nek ...\n22.05.2013 - 02:35\nOvo je Kacavenda. Nastavak gej sage Kačavende i Acike\n22.05.2013 - 02:09\novo je pravi ruski recept za brzi odlazak srba na nebo[SM009PIC]. nego, posle ...\nDa Srbija bude kao Severna Koreja


Loša situacija u privatizovanim preduzećima – mojKontakt portal – Radio Televizija Kontakt\nLoša situacija u privatizovanim preduzećima\n“Vlada Republike Srpske u proteklih nekoliko godina kupila je više od 20 preduzeća i za te namjene je utrošila 65 miliona KM”, naveo je Kovačević na konferenciji za novinare u Banjaluci.\nOn je ocijenio da Vlada nije ispunila ciljeve koje je tada zacrtala u pogledu pokretanja proizvodnje, unošenja dodatnog kapitala, zapošljavanja novih radnika i pronalaska strateških partnera u ovim preduzećima.\n“SDS traži od resornog ministarstva da se hitno angažuje da se ova preduzeća pokrenu, odnosno da realizuju zacrtane ciljeve ili da u suprotnom traže nove strateške partnere”, istakao je Kovačević, napominjući da je neefikasnost menadžmenta ovih preduzeća osnovni razlog njihovog neuspješnog rada.\nČlan Predsjedništva SDS-a i poslanik u Narodnoj skupštini Republike Srpske Boris Jerinić smatra da svi pokušaji Vlade da se određena preduzeća koja su kupljena osposobe i počnu da rade “doživljavaju neuspjeh i još veći gubitak”.\nJerinić je rekao da gubitak preduzeća koja su kupljena od Vlade Srpske do avgusta ove godine iznose više od 11 miliona KM, te tvrdi da se sredstva iz Investiciono-razvojne banke Republike Srpske “isključivo dijele po stranačkoj liniji SNSD-a”.\n“Postoje najave da će se preko ove banke obezbijediti krediti za poljoprivredu, ali su već unaprijed napravljeni spiskovi kome će biti odobreni”, kaže Jerinić.\nZakonski regulisati subvencije u poljoprivredi\nMonika Beluči sutra u Trebinju


Srećna Nova godina!...\nDom zdravlja, radno vreme za p...\nPlan radnog vremena Doma zdravlja za novogodišnje praznike.\nGodišnji kolegijum u opštini K...\nZa kraj ove 2019. godine, opštinsko rukovodstvo Knića organizovalo je novogodišnji prijem za sve zaposlene i radnike javnih preduzeća i ustanova. Bila je to prilika da se sumiraju rezultati u ovoj i iznesu planovi za\nU krilu Deda Mraza...\nPodela novogodišnjih paketića u opštini Knić. https://youtu.be/rDtEk-PXcUQ\nPodela novogodišnjih paketića...\nDeda Mraz, Mrazica, Vila i Nova godina zabavljali su danas mališane, decu zaposlenih u Opštinskoj upravi u Kniću. Novogodišnja žurka završena je podelom paketića i fotografisanjem sa Deda Mrazom. https://youtu.be/sljMEk-2nJQ\nPutevi prohodni, ekipe Zimske...\nOd ranih jutarnjih časova sve ekipe JKP „Komunalac“ Knić su na terenu i svi putevi u opštini Knić su prohodni. Ekipe Zimske službe dežuraju 24 časa. Obaveštavamo građane da prilagode vožnju uslovima na putu jer\nDeda Mraz u Domu zdravlja...\nDeca zaposlenih u Domu zdravlja „Danica i Kosta Šamanović“ u Kniću dobila su novogodišnje paketiće. Kolektiv Doma zdravlja, lekari, sestre, svi zaposleni organizovali su novogodišnji prijem za najmlađe. Uz dečje pesmice, slatkiše i balone svi\nPoziv deci da se bave sportom...\nMiroslav Stakić, predsednik Sportskog saveza opštine Knić, poziv deci da se bave sportom. https://youtu.be/QjLy5OCaW2Y\nHumanitarna akcija „Svi...\nOpština Knić, VOS "Kreativno pero" Beograd, PU "Akvica" Kragujevac i Asocijacija roditelja novogodišnjim paketićima obradovali decu iz socijalno ugroženih porodica i porodicu Kovačević sa jedanaestoro dece iz Kraljeva. https://www.youtube.com/watch?v=dGr73ALmF64\nNovogodišnji paketići za decu...\nCentar za socijalni rad i opština Knić obezbedili su novogodišnje paketiće za decu iz hraniteljskih porodica i mališane sa smetnjama u razvoju. Uz paketiće su uručene i poklon čestitke, jednokratna novčana pomoć u iznosu od


srbijasport.net - Vesti - Superliga Srbije - Čukarički doveo tri igrača na kraju letnjeg prelaznog roka!\nU Čukakarički su poslednjeg dana prelaznog roka 31. avgusta došla još dva fudbalera dvadesetosmogodišnji Nenad Adamović - desni krilni igrač potpisao je ugovor sa našim klubom na godinu dana i osamnaestogodišnji Petar Mićin, desni bek na pet godina. Ekipi se na kraćim pripremama na Zlatiboru početkom sedmice (28. avgust) pridružio dvadesetjednogodišnji Lazar Đokić, koji je potpisao ugovor na četiri godine.\nĐokić i Adamović su došli kao slobodni igrači, a poslednji klub Mićina bio je Vojvodina. Pre njih trojice, tokom minulog prelaznog roka (19. jun - 31. avugust) u Čukarički su došli napadač Ognjen Mudrinski, zadnji vezni Nikola Drinčić i Samjuel Ovusu, štoperi Darko Puškarić i Đorđe Crnomarković i golmani Aleksandar Kirovski i Nemanja Belić.\nKlub je napustilo 12 prvotimaca, a uvod u prelazni rok bio je transfer štopera Erhana Mašovića (18) u belgijski Briž. Mladi Mašović je u Čukaričkom proveo četiri godine i prošao kroz nekoliko selekcija naše omladinske škole, a došao je iz rodnog Novog Pazara. Ubrzo posle tog značajnog inostranog prelaska, dugogodišnji kapiten naše ekipe i plejmejker Igor Matić početkom juna u dogovoru sa čelnicima kluba rešio je da završi igračku karijeru. Matić ostaje u Čukaričkom na poziciji skauta, a pre njega ekipe napušta i golman Filip Pajović, koji odlazi u mađarski Ujpešt.\nJoš jedan igrač dugog staža na Banovom brdu - vezista Dragoljub Srnić prelazi u poljski Slask, a istovremeno odlazi i iskusni napadač Aleksandar Jevtić. Takođe vezista Zehrudin Mehmedović koji je prošao i omladinsku školu Čukaričkog odlazi u Mladost iz Lučana, kao i golman Nikola Petrić. Računao je šef stručnog štaba Nenad Lalatović na talentovanog napadača Nemanju Radonjića, koji odlazi u Crvenu zvezdu, a na samom kraju prelaznog roka ekipu napuštaju još dva napadača Nemanja Obradović (PFK Stal Kaminske Kijev) i Ognjen Ožegović, koji je od juče odnosno poslednjeg dana prelaznog roka igrač Partizana.\nIz Čukaričkog na pozajmice su otišli takođe naši višegodišnji igrači - napadač Staniša Mandić u norveški Sogundal i vezni fudbaler Obeng Regan u hrvatski Inter iz Zaprešića.\nPo završetku prelaznog roka, pred nastavak prvenstva u kom je do sad odigrano sedam kola Lalatović raspolaže sa 25 igrača. To su:\nAleksandar Kirovski, Nemanja Belić, Đorđe Đurić, Sava Radić, Petar Jovanović, Boris Kopitović, Đorđe Bašanović, Miroslav Bogosavac, Ivan Jovanović, Đorđe Crnomarković, Darko Puškarić, Petar Bojić, Saša Jovanović, Dušan Lagator, Marko Docić, Asmir Kajević, Nemanja Milojević, Darko Zorić, Marko Šarić, Nikola Drinčić, Samjuel Ovusu, Ognjen Mudrinski, Lazar Đokić, Nenad Adamović i Petar Mićin.\nTačnije Marko Šarić se oporavlja posle operacije ramena, dok su ostali na raspolaganju šefu.\nČukarički je trenutno osmi na tabeli sa deset bodova, a u narednom osmom kolu gostuje Mačvi iz Šapca.\nSuperliga Srbije Muškarci Superliga Srbije Srbija Grad Beograd Čukarica


VLADA RS: Utvrđen Nacrt zakona o zaštiti lica koja prijavljuju korupciju, donijeta Uredba o izmjenama i dopunama Uredbe o postupku verifikovanja potraživanja i gotovinskih isplata po osnovu računa stare devizne štednje u Republici Srpskoj\nTakođe, propisana je mogućnost da sud, u izuzetno opravdanim slučajevima, izrekne mjere obezbjeđenja kojim se štite prava prijavioca, ukoliko su neophodne da bi se spriječilo ugrožavanje egzistencije, otklonila opasnost od nastupanja nenadoknadive štete ili spriječio mobing. Ovim zakonom predviđa se i aštita ne samo lica koja prijavljuju korupciju nego i sa njima povezanih lica i drugih lica koja učine vjerovatnim da trpe štetne posljedice u vezi sa prijavom korupcije.\nVlada Republike Srpske donijela je Uredbu o izmjenama i dopunama Uredbe o postupku verifikovanja potraživanja i gotovinsih isplata po osnovu računa stare devizne štednje u Republici Srpskoj.\nPrema ovoj Uredbi potražioci koji nisu podnijeli zahtjev za verifikaciju računa stare devizne štednje, zahtjev mogu podnijeti od 15. decembra 2016. godine do 28. februara 2018. godine, a Agencija je dužna da obradu zaprimljenih zahtjeva okonča najkasnije do 31. jula 2018. godine.\nVlada Republike Srpske prihvatila je Informaciju o provođenju Konvencije o međunarodnoj trgovini ugroženim vrstama divljih životinja i biljaka i provođenju projekta UNODC u BiH.\nVlada Republike Srpske ne prihvata da Ministarstvo spoljne trgovine i ekonomskih izdaje uvozno-izvozne dozvole na način kako je to predviđeno Prijedlogom odluke o uslovima i načinu provođenja Konvencije o međunarodnoj trgovini ugroženim divljim životinjama i biljaka u BiH, jer time stvaraju pretpostavke za uspostavljanje nove organizacione jedinice i prenos nadležnosti Republike Srpske u ovoj oblasti.\nZadužuje se Ministarstvo za ekonomske odnose i regionalnu saradnju da obavjesti Sekretarijat CITES Konvencije da je upravni organ za provođenje CITES Konvencije u Republici Srpskoj Ministarstvo poljoprivrede, šumarstva i vodoprivrede.\nZadužuje se Ministarstvo za ekonomske odnose i regionalnu saradnju da nastavi započetu saradnju sa UNODC i koordiniše saradnju sa nadležnim institucijama Republike Srpske i Ministarstva bezbjednosti BiH, do okončanja ovog projekta.\nVlada Republike Srpske zadužuje sve nadležne institucije da obavještavaju Ministarstvo poljoprivrede, šumarstva i vodoprivrede o postojanju istih ili sličnih projekata u Republici Srpskoj ili projekata koji se djelimično odnose na provođenje CITES Konvencije u kojima učestvuju predstavnici iz Republike Srpske, a provode se na nivou BiH.\nZadužuju se Ministarstvo poljoprivrede, šumarstva i vodoprivrede i Ministarstvo za prostorno uređenje, građevinarstvo i ekologiju da redovno izvještavaju Vladu Republike Srpske o provođenju drugih projekata čiji krajnji rezultati su očuvanje ili povećanje staništa zaštićenih vrsta životinja i biljaka.\nVlada Republike Srpske usvojila je Informaciju o izradi dokumenta "Program prilagođavanja zakonodavstva Republike Srpske sa pravnom tekovinom Evropske unije u oblasti zaštite životne sredine".\nRealizacijom IPA projekta (2011-2014), "Jačanje institucija za zaštitu životne sredine i pripreme za predpristupne fondove BiH" koji je finansiran od strane Evropske unije, isporučeno je ukupno 54 radna materijala kojima treba da se utvrde prijedlozi za donošenje strateških i planskih dokumenata i dokumenata politike zaštite životne sredine u Republici Srpskoj, FBiH, Brčko distriktu i za institucije Bosne i Hercegovine u skladu sa ustavima i zakonskim okvirima.\nVlada Republike Srpske prihvatila je Informaciju o digitalizaciji službene evidencije iz oblasti boračko-invalidske zaštite i istu prihvata.\nCilj projektnog zadataka je objedinjavanje postojećih evidencija i kreiranje jedinstvene elektronske baze podataka koja sadrži sve relevantne podatke za sva lica angažovana u Odbrambeno-otadžbinskom ratu Republike Srpske (o dužini angažovanja u ratu, o okolnostima stradanja, o statusu i pravima).\nDigitalizacijom ove dokumentacije i povezivanjem sa opštinskim /gradskim Odjeljenjima nadležnim za poslove boračko-invalidske zaštite značajno će se skratiti vrijeme trajanja upravnog postupaka i poboljšati kontrola ostvarivanja prava.\nVlada Republike Srpske donijela je Odluku o prihvatanju donatorskih sredstava Razvojne banke Savjeta Evrope u vezi sa Regionalnim programom stambenog zbrinjavanja.\nPrihvataju se donatorska sredstva Razvojne banke Savjeta Evrope u vezi sa Regionalnim programom stambenog zbrinjavanja za Bosnu i Hercegovinu, čija je ukupna vrijednost 700.713 €, od čega 235.000 € čine donatorska sredstva za podršku Ministarstvu za izbjeglice i raseljena lica Republike Srpske – Jedinici za implementaciju projekata na području Republike Srpske.\nDonatorskim sredstvima planirana je podrška u sufinansiranju operativnih troškova Ministarstva za izbjeglice i raseljena lica Republike Srpske – Jedinici za implementaciju. Realizacija sredstava predviđena je u periodu od 2016-2017. godine. Donatorska sredstva će u Republici Srpskoj realizovati Ministarstvo za izbjeglice i raseljena lica Republike Srpske u saradnji sa Ministarstvom finansija Republike Srpske.\nKoordinaciju u praćenju realizacije donatorskih sredstava za cijelu BiH vršiće Ministarstvo za ljudska prava i izbjeglice Bosne i Hercegovine, o čemu je sačinjen Memorandum o razumijevanju između Ministarstva za ljudska prava i izbjeglice Bosne i Hercegovine, Ministarstva finansija i trezora Bosne i Hercegovine, Ministarstva za izbjeglice i raseljena lica Republike Srpske, Federalnog ministarstva raseljenih osoba i izbjeglica, Ministarstva finansija Republike Srpske i Federalnog ministarstva finansija.\nZa realizaciju ove odluke zadužuje se Ministarstvo za izbjeglice i raseljena lica Republike Srpske. Isto se zadužuje o informisanju Vlade Republike Srpske o utrošku donatorskih sredstava, kao i efektima utroška sredstava u skladu sa odredbama Zakona o donacijama u javnom sektoru ("Sl. glasnik RS", br. 96/2005).\nDaje se saglasnost ministru za izbjeglice i raseljena lica Republike Srpske i ministru finansija Republike Srpske za potpisivanje Memoranduma o razumijevanju.\nIZVOR: Vebsajt Vlade Srpske, 01.12.2016.


GODIŠNJICA ZLOČINA U TRUSINI – UDIK\nHome / Saopštenja / GODIŠNJICA ZLOČINA U TRUSINI\nUdruženje za društvena istraživanja i komunikacije (UDIK) obavještava javnost da će u petak, 15. aprila 2016. godine, organizovati aktivnost u povodu godišnjice stradanja civila u selu Trusina kod Konjica. Polusatna aktivnost će se obaviti na Trgu fra Grge Martića sa početkom u 12 sati.\nPodsjećamo da se ovaj zločin dogodio 16. aprila 1993. godine u konjičkom selu Trusina kada su pripadnici Armije BiH potpomognuti Bošnjacima iz lokalnih sela ušli u selo i pobili 22 Hrvata, od kojih 18 civila i 4 pripadnika HVO-a. Za ovaj zločin pravosnažno su osuđeni Edin Džeko i Rasema Handanović, nekadašnji pripadnici jedinice „Zulfikar“. U septembru prošle godine Sud u BiH u prvostepenoj presudi izrekao je kaznu zatvora Nihadu Bojadžiću na 15 godina, Nedžadu Hodžiću na 12, a Mensuru Memiću na 10 godina, dok su Dževad Salčin i Senad Hakalović oslobođeni.\nTakođe, u subotu 16. aprila, aktivisti UDIK-a će prisustvovati komemoraciji u Trusini gdje će polaganjem vijenca odati počast nastradalima u ovom selu.\nPrevious PRESUDA VOJISLAVU ŠEŠELJU KAO PORAZ MEĐUNARODNOG KRIVIČNOG SUDA ZA BIVŠU JUGOSLAVIJU (ICTY)\nNext GODIŠNJICA UBISTVA MATEE JURIĆ


U Novom Sadu danas počinje "Winter Fest"\nNOVI SAD - Zimski festival ili "Winter Fest" danas će na centralnom gradskom trgu u Novom Sadu otvoriti gradonačelnik Novog Sada Miloš Vučević.\n"Winter Fest", koji traje do 3. februara, uz podršku Grada Novog Sada organizuju kompanije "Color preš grupa" i "Ninamedia", a kako su najavili organizatori svakog dana tokom trajanja dvomesečnog festivala biće organizovani nastupi dečjih horova, na "raspevanoj jelki" svakodnevno će biti organizovani nastupi dečjih horova.\nIz dana u dan na Trgu slobode će biti održavani koncerti novosadskih muzičkih bendova, te izložbe fotografija novosadskih fotografa i fotoreportera i brojna druga dešavanja, dok će posetioci moći da uživaju u specijalitetima čuvene vojvođanske kuhinje, uz kuvano vino, rum, kuvanu rakiju itd.\nRadno vreme "Winter Festa" je od 9 do 22 sata, a tokom novogodišnje noći i za vreme dočeka pravoslavne Nove godine, cela konstrukcija i mobilijar "Winter Festa" biće izmešteni sa Trga slobode i Pozorišnog trga kako bi tradicionalne proslave tih dočeka mogle biti organizovane kao i prethodnih godina.\n« Važne savremene, inovativne terapije u lečenju bolesti Donacija vojske SAD za VMA vredna oko 80.000 dolara »


Prestigio stranica posvecena poklonima\nKako bi što bolje zadovoljila potrebe svojih korisnika, kompanija Prestigio aktivirala je novu stranicu na svom sajtu. Ova stranica vodi Vas kroz svet atraktivnih poklona iz Prestigio ponude prikladih za predstojeće Novogodišnje i Božićne praznike. Na ovoj stranici pored informacija o poklonima možete pronaći informacije o prodajnim mestima, običajima i načinima proslavljanja Novogodišnjih praznika, itd... Uskori ćemo ovu stranicu imati i na srpskom jeziku.\nDecembar 05, 2005\nSPECIJALNA PONUDA - NOBILE 150\nSPECIJALNA PONUDA - NOBILE 150! Ukoliko želite da uštedite vreme i novac, tražite mobilnost i rad u pokretu kompanija ASBIS ima specijalnu ponudu za Vas Prestigio notebook računara. Prestigio Nobile 150 računar koji će zadovoljiti sve Vaše zahteve i iznenaditi Vas svojom cenom.\nKompanija ASBIS počinje isporuku nove USB proizvodne linije DataTraveler® Elite sa kapacitetom od 4-GB\nKOMPANIJA KINGSTON POTVRDJUJE SVOJE LIDERSTVO Kompanija ASBIS počinje isporuku nove USB proizvodne linije DataTraveler® Elite sa kapacitetom od 4-GB proizvođača Kingston Technology . Ovaj proizvod će uskoro biti raspolpoloživ u 25 zemalja gde ASBIS ima svoja predstavništva EMEA regiona.\nNovi DataTraveler od 4-GB poseduje prvoklasne performanse i pouzdanost u odnosu na druge USB uređaje na tržištu. Kingston DataTraveler Elite ponosi se integrisanim sigurnosnim hardverom kao i većim smeštajnim kapacitetom koji može da osigura informacije zaposlenih u svim poslovnim okruženjima.\nKompanija ASBIS je dobitnik nagrade kompanije HEXON, proizvođača NCP brend memorijskih modula\nKompanija ASBIS primila je nagradu "NCP Most Supporting Customer" od kompanije HEXONTechnology tokom nedavno održanog sajma kompjutera Computex na Taiwan-u. Nagrada je dodeljena kao rezultan uspešnog partnerstva između kompanija ASBIS i HEXON u distribuciji NCP DRAM memorijskih modula od 2000.godine. Nagradu je primio pretstavnik kompanije ASBIS g-dinu Mykoli Parkhomenku od strane pretstavnika kompanije HEXON g-đe Mary Lim.\nKompanija Asbis dobila je prestiznu nagradu kompanije Hexon\n“Kompanija ASBIS dobila je prestiznu nagradu kompanije HEXON, proizvodjaca NCP memorijskih modula, na sajmu kompjutera Computex na Taiwan-u” Kompanija ASBIS dobila je nagradu "NCP Most Supporting Customer" od kompanije HEXON Technology tokom nedavno odrzanog sajma kompjutera na Taiwan-u. Nagrada proistekla iz dugogodisnje uspesne saradnje kompanija Asbis i Hexon u distribuciji NCP DRAM memorijskih modula od 2000.g.


Iz Operativnog centra Ministarstva unutrašnjih poslova Zeničko-dobojskog kantona su kazali da se nesreća dogodila u mjestu Čekrečije na dionici autoputa Sarajevo – Zenica\nNa autoputu A1 Sarajevo – Zenica oko 13 sati dogodila se saobraćajna nesreća u kojoj su učestvovala tri vozila, a povrijeđene su dvije osobe.\nIz Operativnog centra Ministarstva unutrašnjih poslova Zeničko-dobojskog kantona su kazali da se nesreća dogodila u mjestu Čekrečije na dionici autoputa Sarajevo – Zenica te da su učestvovala tri putnička vozila.\n“Dvije osobe su prevezene u Dom zdravlja Visoko, gdje će im biti pružena pomoć i konstatovan stepen povreda”, kazao je dežurni operativni.\nNakon završenog policijskog uviđaja saobraćajne nezgode i uklanjanja vozila normalizovano je saobraćanje na autoputu A-1 u blizini Visokog (Čekrekčije).\nVečeras za vrijeme policijskog sata zbog radova neće biti moguć pristup odmorištu Kameni dvorac na autoputu A-1 u blizini naplatnog mjesta Kakanj 1.\nVozači se savjetuju da, bez obzira na vremenske i saobraćajne uslove, voze maksimalno oprezno i da obavezno drže odstojanje između vozila – navode iz BIHAMK-a.\nAutoput A1MUP ZDKSaobraćajna nesreća\nPrevious article Pogledajte kako izgleda vježba američke vojske i Oružanih snaga Bosne i Hercegovine\nNext article Oglasio se predsjednik Rusije Vladimir Putin, govorio je o situaciji u Bosni i Hercegovini bez imalo zadrške: “U potpunosti podržavamo principe suvereniteta i teritorijalnog integriteta BiH”\nTeška saobraćajna nesreća, potvrđeno iz MUP-a ZDK: Jedna osoba poginula u sudaru autobusa i automobila kod Vareša\nTeška saobraćajna nesreća na magistralnom put M-17: “Smrskan automobil, jedna osoba smrtno stradala”


Makedonija počela pristupne pregovore za ulazak u NATO | EurActiv Serbia\nMakedonija je 25. jula formalno počela pristupne pregovore za članstvo u NATO, nakon što je 12. jula dobila poziv na samitu Alijanse u Briselu. Očekuje se da Makedonija postane 30. članica NATO za godinu i po dana.\nU Skoplje je stigla delegacija NATO predvođena direktorom za evropska i globalna pitanja Džejmsom Mekijem (James McKee) koja će sa makedonskim institucijama razgovarati o političkim, bezbednosnim, odbrambenim, finansijskim i političkim pitanjima u okviru pregovora o članstvu.\nNa zajedničkoj konferenciji za novinare sa makedonskim nacionalnim koordinatorom za NATO Stevom Pendarovskim, Meki je izrazio očekivanje da će Makedoniija za približno godinu i po postati 30. članica NATO.\n"Uzimajući u obzir prethodna iskustva, ceo ovaj proces bi trebalo da traje oko 18 meseci", rekao je Meki.\nMakedonija će, kako je rekao, postati punopravna članica NATO nakon što završi sve unutrašnje procedure (u vezi Dogovora sa Grčkom oko imena zemlje) i kada sve zemlje članice NATO ratifikuju odluku o ulasku.\nČlanstvo Makedonije u NATO je uslovljeno potpunom primenom Dogovora sa Grčkom, kojim je previđeno da se održi referendum i sprovedu ustavne promene da bi do kraja 2018. država promenila ime u Severna Makedonija.\nMeki je rekao da će sa predstavncima makedonskih institucija razgovarati o nizu reformi koje treba da se sprovedu u državi, kao i o onima na kojima tek treba da rade u procesu pristupanja Alijansi.\n"Vaša zemlja je više godina bila uključena u proces Partnerstvo za mir i u izradu akcionih planova za članstvo, što znači da je stvarno spremna", rekao je direktor NATO za evropska i globalna pitanja.\nPendarovski je rekao da očekuje da se pristupni pregovori završe do Nove godine, ističući da je glavni politički zadatak vlade i države da sprovede Dogovor sa Grčkom, koji je glavni poreduslov za članstvo.\n"Očekujemo, međutim, da u pristupnim poregovorima, koji upravo počinju, negde do Nove godine damo maksimum i da ih završimo", rekao je nacionalni koordinator za NATO, a prenose lokalni mediji.\nPendarovski je objasnio da se sa delegacijom NATO neće razgovarati o sprovođenju Dogovora sa Grčkom, jer je to zadatak koji Makedonija mora sama da uradi, već o onome što je tipično za pristupne pregovore, od vojno-tehničkih pitanja, do pravnih i finansijskih implikacija.\nFoto/Video: Vlada Makedonije


Prirodno-matematički fakultet, 06.06.2017\nMedjunarodna konferencija MECO’2017 u Baru od 11. do 16. Juna\n/ Prirodno-matematički fakultet /Vijesti /Medjunarodna konferencija MECO’2017 u Baru od 11. do 16. Juna\nU periodu od 11. do 15. juna 2017. u Baru, Hotel Princess će se održati „6th Mediterranean Conference on Embedded Computing” (6-ta Mediteranska konferencija o ugrađenim računarskim sistemima), poznatija kao MECO.\nMECO konferencija jenastala na tlu Crne Gore i najvećeg je medjunarodnog renomea. Indeksirana je od strane priznatih naučnih baza kao što su IEEE, SCOPUS, Web of Science (WoS), Google Scholar. Selektovani radovi sa ove konferencije se štampaju u specijalnom broju SCI indeksiranog Elsevierovog časopisa „Microprocessors and Microsystems“ (MICPRO) . Radovi prezentirani na MECO konferenciji su citirani više od 2500 puta u GoogleSchollar-u. Ove godine MECO beleži rekordan broj radova, preko 130 iz više od 30 zemalja sa četiri kontinenta, koji su izabrani poslije procesa dvostruke recenzije. Tu je i 6 eminentih predavača po pozivu sa prestižnih univerziteta i institucija kao što su Indiana University, University of Pitssbursg, University of Siena, Maxeler Tehnologies itd. U okviru MECO konferencije se održava i „5th EUROMICRO/IEEE Workshop on Embedded and Cyber-Physical Systems -ECYPS’2017“ (5-ti Workshop o Cyber Fizičkim Sistemima).\nOd samog početka Univerzitet Crne Gore je ko-organizator MECO konferencije u saradnji sa, IEEE, krovnom svetskom organizacijom elektrotehničkih i računarsko-informacionih nauka, EUROMICRO, Evropskom asocijacijom za mikroelektroniku, Crnogorskom Asocijacijom za Nove tehnologije (MANT), Ministarstvom nauke Crne Gore, Univerzitetima u Eindhovenu, Univerzitetom u Zagrebu, Ryazanskim radioelektronskim univerzitetom i kompanijom Čikom.\nMECO konferencijom i ECYPS Workshopom predsjedavaju Prof. dr Radovan Stojanović sa ETF-a sa Elektrothničkog fakulteta UCG-a i Prof, dr Lech Jozwiak sa Univerziteta u Eindhovenu (Holandija)\nMECO 2017 & ECYPS 2017 nagradjuju 1 studenata PMF-a (Smjer racunari) učešćem na MECO konferenciji i seminaru„Seminar and training in embedded computing and cyber physical systems“. Više informacija o programu i proceduri prijavljivanju možete naći na MECO 2017\nKONACNE RANG-LISTE KANDIDATA ZA UPIS NA PRVU GODINU PMF-a (II upisni rok) i UPIS\nPreliminarne rang-liste kandidata u drugom upisnom roku na PMF-u\nSusret matematičara Srbije i Crne Gore 2019\nZa studijske programe iz oblasti računarskih nauka tradicionalno veliko interesovanje\nKonkurs za upis na prvu godinu studija Prirodno-matematičkog fakulteta - II upisni rok\nUpis studenata na prvu godinu PMF-a\nKonacne rang liste za upis na I godinu osnovnih studija za studijsku 2019/20\nPovlačenje preliminarnih rang-listi sa sajta


Završen "Državni turnir Akademije Asim Ferhatović Hase", najuspješniji dječaci iz Tuzle - fksarajevo.ba\nZavršen "Državni turnir Akademije Asim Ferhatović Hase", najuspješniji dječaci iz Tuzle\n20.05.2021 u 12:30h\nJučer je u Trening centru Butmir održan završni turnir za omladince uzrasta do 13 godina, na kojem je nastupilo preko 50 mladih fudbalera iz čitave Bosne i Hercegovine. Cilj turnira bilo je druženje mladih igrača iz čitave Bosne i Hercegovine, te selekcija najboljih igrača koji će dobiti priliku da se okušaju u Akademiji Asim Ferhatović Hase.\nNakon uspješno odigranih turnira u Tuzli, Cazinu i Sarajevu, na finalnom turniru nastupila je Selekcija Tuzle, Selekcija Cazina, ŠF Valter i Football No Limits. Odigrane su četiri utakmice između ovih ekipa, a najuspješniji su bili dječaci iz Tuzle koji su u finalu savladali Fotball No Limits rezultatom 5:1.\nTurniru je prisustvovao i Ambasador Italije, Nicola Minasi, koji je podržao organizaciju ovog turnira.\nSelekcija Tuzle - ŠF Valter 1:0\nFootball No Limits - Selekcija Cazina 1:0\nŠF Valter - Selekcija Cazina 0:1\nSelekcija Tuzle - Football No Limits 5:1\nFK Sarajevo se još jednom zahvaljuje svim učesnicima ovog turnira koji je okupio preko 200 djece uzrasta do 13 godina iz čitave Bosne i Hercegovine, te Ambasadi Italije koja je finansirala dolazak svih učesnika finalnog turnira u Sarajevo.


Laguna i Delfi knjižare: 23. Noć knjige - Ipak zajedno - Dan u Beogradu\nNaslovna » Izlasci » Sajmovi » Laguna i Delfi knjižare: 23. Noć knjige – Ipak zajedno\nNoć knjige 2020: Ipak zajedno (detalj sa vizuala)\nNeko drugi 7. decembar 2020. Sajmovi Postavite komentar\nNoć knjige će biti održana na čak 62 lokacije u knjižarama Delfi i Laguninim klubovima čitalaca u 30 gradova u Srbiji i regionu, kao i na sajtovima laguna.rs i delfi.rs.\nKako bismo izbegli gužve u knjižarama, brinući pre svega o zdravlju zaposlenih i čitalaca, veliki popusti primenjivaće se tokom pet dana, od 14. decembra do 18. decembra u knjižarama, a na sajtovima laguna.rs i delfi.rs tokom 24 sata svih pet dana trajanja manifestacije uz besplatnu dostavu na teritoriji Republike Srbije za sve porudžbine.\nOsim ponude više od 50.000 naslova, tu je i odličan izbor poklona, gift programa i fantastičnih popusta. Ovo će biti još jedna prilika da se po najpovoljnijim cenama kupe najnoviji svetski hitovi, knjige domaćih autora, knjige za decu, naslovi drugih izdavača kao i originalni pokloni.\nTokom svih meseci 2020. godine knjiga se pokazala kao odlično društvo i dobar način da se iskoristi slobodno vreme. I tokom svih ovih meseci Laguna i Delfi knjižare su se trudili da knjiga uvek bude dostupna a knjižare otvorene, poštujući sve mere predostrožnosti kako bismo sačuvali zdravlje svih nas. (danubeogradu.rs)\nTagovidelfi knjižare izlasci jesen u beogradu laguna noć knjige online shopping sajmovi shopping\nPrethodni Institut Servantes: Ciklus kratkih filmova „Ženski ugao“ (ONLINE)\nSledeći Otkazan koncert Nick Cave and The Bad Seeds u Beogradu


Poznat i novi datum: "Vlada će produžiti ograničenje cene goriva" | Kamatica\nPočetna > vest > Poznat i novi datum: "Vlada će produžiti ograničenje cene goriva"\nPoznat i novi datum: "Vlada će produžiti ograničenje cene goriva"\nTekst objavljen: 07.04.2022 14:40\nVlada Srbije će danas na sednici usvojiti novu uredbu o ograničavanju cene naftnih derivata\nOna će biti identična postojećoj i važiće do 30. aprila, izjavila je Tanjugu ministarka trgovine Tatjana Matić.\nUredba kojom su na 30 dana ograničene maksimalne maloprodajne cene određenih derivata (dizela i benzina 95) prestaje da važi 11. aprila.\nMatićeva je dodala da je tekst nove uredbe već usaglašen sa ministarstvima energetike, finansija i privrede i spreman za usvajanje na vladi.\nMinistarka trgovine nije mogla u ovom trenutku da kaže kako će vlada po tom pitanju postupati nakon 30. aprila.\n"Vrlo je nezahvalno prejudicirati bilo šta u vezi sa cenama derivata, jer vidimo da cene sirove nafte na svetskom tržištu osciliraju. Ovih dana smo videli i veliki pad cene nafte. Nadamo se da će se cene derivata stabilizovati i mogu da kažem da smo u vezi sa tim umereni optimisti", rekla je Matićeva Tanjugu.\nPo sada važećoj uredbi, najviša maloprodajna cena sa porezom na dodatu vrednost za evrodizel i bezolovni benzin BMB 95 utvrđuje se u iznosu prosečne veleprodajne cene derivata na teritoriji Srbije uvećane za šest dinara.\nCene se utvrđuju na osnovu mehanizma ustanovljenog Uredbom Vlade Srbije o ograničenju visine cena derivata nafte.\nPo Uredbi se cene ova dva derivata usklađuje svakog petka i objavljuju na sajtu Minsitarstva trgovine u 15 časova i važe nerednih sedam dana.\nNajviše maloprodajne cene ovih derivata utvrđuje Ministarstvo trgovine svakog petka i objavljuje na zvaničnoj internet stranici najkasnije do 15 časova.\nProsečne veleprodajne cene tih derivata obračunava Ministarstvo rudarastva i energetike, svakog petka do isteka uredbe i najkasnije do 13 časova dostavlja Ministarstvu trgovine.\nMinistar nadležan za poslove energetike bliže propisuje način obračuna prosečne veleprodajne cene derivata nafte evrodizela i evropremijuma BMB 95.\n30 april gorivo cene goriva ograničenje cena tatjana matić


Hjundai predstavio mobilne telefone koji se koriste umesto ključeva – Motorna vozila\nHome / Hjundai predstavio mobilne telefone koji se koriste umesto ključeva\nHjundai je ovih dana predstavio novi tehnološki koncept koji predviđa korišćenje pametnih telefona umesto ključeva. Ovakav sistem napredne tehnologije, koji je novinarima pokazan u blizini evropskog ogranka kompanije sa sedištem u Nemačkoj, trebalo bi da uđe u upotrebu tokom 2015. godine.\nOvakva novina nije u potpunosti revolucionarna, jer su se i do sada informacioni sistemi automobila mogli povezivati sa pametnim telefonima i tabletima, ali je Hjundai napravio korak dalje koristeći naprednu bežičnu NFC (Near Field Technology), koja će vozaču omogućiti da otključa i zaključa automobil jednostavnim pokretima telefonom u blizini senzora koji će se nalaziti na bočnim staklima.\nKada vozač uđe u automobil, dovoljno je da pametni telefon stavi na centralnu konzolu i da na taj način sinhronizuje automobil i telefon, dok će se sve potrebne informacije prikazivati na centralnom displeju. Ujedno, na taj način puni se baterija telefona i to bez ikakvih kablova.\nDemonstracija novog sistema održana je na aktuelnom modelu i30, a prema rečima nadležnih u Hjundaiju ovaj sistem će u mnogome olakšati svakodnevnu vožnju, jer će biti jednom dovoljno da vozač podesi svoje omiljene postavke (memorisanje radio stanica, podešavanje retrovizora i načina vožnje i sl. i da svaki sledeći put kada sedne za volan sistem automatski prilagodi automobil vozaču na osnovu sačuvanih preferenci.\nIzvor teksta i slika : Blic.rs\nSreća u nesreći - Bajker koji je imao mnogo sreće Pre nego što sedne na svoj motocikl, svaki vozač mora se pomiriti s tim da se može osloniti jedino na svoje umeće i spretnost, jer zna kako vozači automobila baš…


Pramac podmornice „Perl“ teško je oštećen u velikom požaru sredinom prošle godine, nakon čega je odlučeno da plovilo bude povučeno iz upotrebe i isečeno u staro gvožđe.\nIpak, godinu dana kasnije, ispostavilo se da je „Perl“ ipak moguće spasiti, tako što će pramac biti uzet sa iste takve podmornice „Safir“, koja je pre dve godine povučena iz upotrebe.\nRadnici brodogradilišta u Šerburu su obe podmornice presekli na pola tokom februara i marta, a upotrebljivi delovi će u narednim mesecima biti zavareni, pa će francuska mornarica na raspolaganje dobiti novo plovilo.\n„Nova“ podmornica koja će se zvati „Perl“ će biti oko metar i po duža od plovila od kojih je napravljena, preneo je RTS.\nnuklearna podmornica podmornica francuska vojska francuska mornarica


Renomirani objekat sa pet zvezdica nalazi se u srcu grada, na spoju evropskog i orijentalnog dela Sarajeva, na samo par koraka od turističkog starog gradskog jezgra Baščaršije. Objekat sagrađen u austrougarskom stilu 1882.\nAdresa: Vladislava Skarića 5\nHotel Evropa Sarajevo mapa\nRenomirani objekat sa pet zvezdica nalazi se u srcu grada, na spoju evropskog i orijentalnog dela Sarajeva, na samo par koraka od turističkog starog gradskog jezgra Baščaršije. Objekat sagrađen u austrougarskom stilu 1882. godine danas je potpuno renoviran i uređen u skladu sa najvišim ugostiteljskim standardima. Poseduje 160 luksuzno opremljenih soba, 14 apartmana od kojih 2 predsednička... gostima hotela su na raspolaganju Bečka kafana, poslastičarnica Mozzart, 5 kongresnih sala, spa i wellness centar sa fitnes centrom, bazenom, turskim kupatilom, solarijumima, saunama i prostorijama za masažu.\nU sklopu hotela se nalazi podzemna garaža sa 130 parking mesta za goste po ceni od 13 eura na dan. Kontakt: +387 (0)33 580 400, 580 500, faks +387 (0)33 580 580\nTagovi: Hotel Evropa leto 2019, Sarajevo mapa


Novi Sad, 22. januar 2019. – Javna diskusija na temu novih pravnih rešenja u oblasti zaštite konkurencije, održana je danas, nakon Niša i Kragujevca, i u Novom Sadu, u organizaciji Komisije za zaštitu konkurencije Republike Srbije, u saradnji sa Pokrajinskim sekretarijatom za privredu i turizam. Potpredsednik Pokrajinske vlade i pokrajinski sekretar za privredu i turizam, Ivan Đoković, učestvovao je na javnoj diskusiji. Đoković je istakao da je neophodno kroz pravila konkurentnosti, odnosno prevazilaženje postojećih barijera, domaćim privrednim subjektima omogućiti dostizanje određenog nivoa konkurentnosti, kako bi se izjednačili sa inostranim privrednim subjektima, koji su spremni, likvidni i izgrađivani tokom više decenija ili, pak, vekova, ušli u ,,utakmicu“ sa našim, tada nejakim i netransformisanim tržištem. Kroz razgovore sa predstavnicima privrede, potrošača, naučne i stručne javnosti, organizatori očekuju da se iznedre kvalitetna ključna rešenja u toku pripremnog procesa izrade nacrta novog Zakona. Javnoj debati su prisustvovali i predstavnici Komisije za zaštite konkurencije, zaduženi za izradu novog zakonodavnog okvira.\nNovi Sad, 27. decembar 2018. – Poslednja sednica Pokrajinskog socijalno-ekonomskog saveta u 2018. godini, održana je danas u prostorijama Skupštine AP Vojvodine, kojom je predsedavao potpredsednik Pokrajinske vlade i pokrajinski sekretar za privredu i turizam, Ivan Đoković. Đoković je ovom prilikom najavio da će konkurs biti raspisan i sproveden u 2019. godini za finansijsko podsticanje formiranja lokalnih SES-ova. On je članove PSES-a ovom prilikom izvestio da je predviđeno osnivanje republičke radne grupe čiji bi članovi bile najeminentnije relevantne institucije koje bi trebalo da postave strategiju i daju predloge i mere koje bi trebalo sprovoditi zarad sprečavanja ekonomskih migracija, te doprinesu povratu ljudi u zemlju.\nNovi Sad, 14. decembar 2018. - Godišnja konferencija Pokrajinskog socijalno-ekonomskog saveta i socijalnih partnera pod nazivom „U susret problemima zaposlenih i tržišta rada“ okupila je danas u pokrajinskoj Skupštini predstavnike republičkih i pokrajinskih organa vlasti, sindikata, lokalnih samouprava sa teritorije Vojvodine, filijala nacionalne službe za zapošljavanje, regionalnih razvojnih privrednih komora i agencija, inspekcija, fondova i zavoda, kao i članove republičkog i pokrajinskog socijalno-ekonomskog saveta, sa ciljem da se svestrano sagledaju savremeni izazovi tržišta rada. Konferenciju je otvorio potpredsednik Pokrajinske vlade i pokrajinski sekretar za privredu i turizam, Ivan Đoković, i, kao predsedavajući Pokrajinskog socijalno-ekonomskog saveta, izneo je viđenja i zaključke u pogledu položaja zaposlenih i izazovima tržišta rada u uslovima demografskih promena, te zaključke u pogledu privrednih aktivnosti.\nNovi Sad, 13. decembar 2018. - Na ovogodišnjem VIII poljoprivrednom Forumu „Hrana za Evropu – Autohtona Srbija u digitalnom vremenu”, koji je održan u Etno naselju – Vrdnička kula u Vrdniku, učestvovali su potpredsednik Pokrajinske vlade i pokrajinski sekretar za privredu i turizam, Ivan Đoković, i pokrajinski sekretar za poljoprivredu, vodoprivredu i šumarstvo, dr Vuk Radojević. Cilj ovogodišnjeg Foruma jeste da se istanku tri teme, tačnije očuvanje sortne baštine Srbije, pametna poljoprivreda, a u cilju podizanja agrarne proizvodnje na više faze prerade, dok je treća tema značaj agroprivrede u energetskoj tranziciji u Srbiji.\nStrana 14 od 80


Strateški pristup jedini put za iskorenjivanje siromaštva – prvog cilja Agende 2030\nMeđunarodni dan borbe protiv siromaštva obeležava se svakog 17. oktobra od 1987. godine. Cilj obeležavanja ovog datuma je širenje svesti o potrebi iskorenjivanja siromaštva u svetu, što je i prvi od 17 ciljeva Agende 2030 za održivi razvoj, koju su 2015. godine usvojile Ujedinjene nacije.\nPrema najnovijim podacima Republičkog zavoda za statistiku, stopa rizika od siromaštva u Srbiji 2020.godine iznosila je 21,7%, i niža je u odnosu na 2019. godinu za 1,5 procentnih poena. Stopa rizika od siromaštva ne pokazuje koliko lica je stvarno siromašno, već procenat lica koja imaju ekvivalentni raspoloživi prihod niži od praga rizika od siromaštva. koji je u 2020. iznosio 22 000 dinara prosečno mesečno za jednočlano domaćinstvo.\n„Prema zvaničnim podacima prikupljenim za potrebe dokumenta „Srbija 2030: Razvojni prioriteti – izveštaj nedržavnog sektora”, oko pola miliona građana naše zemlje živi u apsolutnom siromaštvu, što znači da ne može da zadovolji osnovne životne potrebe. Od isteka primene Strategije za smanjenje siromaštva u Srbiji prošlo je deset godina, a Program reformi politike zapošljavanja i socijalne politike usvojen 2013. nije ispunio ciljeve kad je u pitanju smanjenje broja lica u riziku od siromaštva u Srbiji. Na osnovu ovih, ali i drugih relevantnih podataka, više je nego jasno da borba protiv siromaštva mora biti jedan od strateških prioriteta Srbije. Kao prioritete u cilju iskorenjivanja siromaštva, između ostalih, naš izveštaj apostrofira pre svega ukidanje prepreka za pristup novčanim socijalnim davanjima i povećanje izdvajanja za socijalnu zaštitu, kao i podizanje zaposlenosti do evropskog nivoa koje bi imalo velikog efekta na smanjenje nejednakosti i siromaštva,“ kaže Ivona Gvozdenović, projektna menadžerka Fondacije Ana i Vlade Divac koja, u saradnji sa Fondacijom Centar za demokratiju, sprovodi aktivnosti socijalne komponente Platforme za opštedruštveni dijalog “Održivi razvoj za sve”. Platforma je uspostavljena uz podršku vlada Švajcarske i Nemačke u okviru projekta “Reforma javnih finansija-Agenda 2030” koji sprovodi GIZ.\nIzveštaj o napretku u ostvarivanju ciljeva održivog razvoja do 2030 u Republici Srbiji Republičkog zavoda za statistiku, čija je izrada takođe podržana u okviru projekta “Reforma javnih finansija-Agenda 2030”, ukazuje da se Srbija u periodu od 2013. do 2018. dugoročno posmatrano umereno udaljava od cilja 1. Agende 2030 za održivi razvoj. Izveštaj navodi da je udeo rashoda za obrazovanje i zdravstvo od 2015. do 2019.godine u Srbiji povećan, dok je udeo rashoda za socijalnu zaštitu u ukupnim državnim rashodima smanjen.\nGovoreći o globalnim trendovima, Svetska banka procenjuje da će, prvi put u poslednje dve decenije, zbog poremećaja izazvanih pandemijom virusa korona, ekstremno siromaštvo u svetu porasti. Kada je Srbija u pitanju, prema ovim prognozama, broj siromašnih mogao bi da se poveća za 125.000 do 327.000, u zavisnosti od toga koliko bude trajala kriza.\nU uslovima krize izazvane pandemijom socijalna zaštita dodatno dobija na značaju. Do septembra 2020. godine, kako se navodi u Specijalnom izveštaju za ekstremno siromaštvo i ljudska prava Kancelarije Visokog komesara UN za ljudska prava, 208 zemalja sveta usvojilo je oko 1.407 mera socijalne zaštite kako bi ublažile aktuelnu krizu. Ali, mnogi od tih programa sadrže kratkoročne, privremene mere, koje se ili postepeno ukidaju, ili se mogu obnoviti samo kroz parlamentarne procese sa neizvesnim ishodima, dok se korisnici često suočavaju sa sistemskim preprekama u pristupu ovim merama.\nSarita Bradaš, istraživačica Fondacije Centar za demokratiju, naglašava da bi strateški pristup Srbije u borbi protiv siromaštva trebalo da bude zasnovan na standardima UN i EU, koji tretiraju siromaštvo kao višedimenzionalnu pojavu koja, pored nedovoljnih prihoda za zadovoljenje osnovnih životnih potreba, podrazumeva i aspekte vezane za ljudska prava, kao što su nemogućnost zapošljavanja, neodgovarajući stambeni uslovi i otežan pristup socijalnoj zaštiti, zdravstvenim, obrazovnim i komunalnim uslugama. „Većina siromašnih ne ostvaruje pravo na socijalnu novčanu pomoć, a oni koji to pravo ostvaruju ne mogu da zadovolje osnovne potrebe. Minimalna potrošačka korpa je za skoro 40 odsto skuplja od primanja tročlane porodice koja je na granici apsolutnog siromaštva. Sve to jasno ukazuju da je u ovoj oblasti neophodno uspostaviti odgovarajući zakonodavni okvir i realizovati strateški pristup,” objašnjava Bradaš.\nAutor ilustracije: Dobrosav Bob Živković\nPola miliona građana Srbije ne može da zadovolji minimalne egzistencijalne potrebe


Gasovod na jugu Srbije bitan za energetsku bezbednost zemlje | Energetski portal Srbije\n28.11. 2014 Srbija | Gas\nStručnjaci iz oblasti energetike smatraju da bi snabdevanje gasom iz nekog drugog izvora, ne samo ruskog, bilo veoma korisno za Srbiju. Oni su istakli da bi izgradnja gasovoda od Dimitrovgrada do Niša koji je planiran još pre više od dvadeset godina doprinela energetskoj stabilnosti Srbije.\nOvaj gasovod je dvosmeran, a njegova dužina iznosi oko 180 kilometara. Iz Bugarske bi u Srbiju ulazio kod Dimitrovgrada, išao do Pirota, Bele Palanke i Niša, a zatim bi se račvao ka Zaječaru i Prahovu. Od Niša do Sofije bi pratio Koridor 10. Sredstva za njegovu izgradnju u Srbiji bila bi obezbeđena kreditom Evropske banke za obnovu i razvoj, dok je Bugarska sredstva za izgradnju obezbedila iz evropskih fondova.\nPredsednik opštine Dimitrovgrad gospodin Nebojša Ivanov izjavio je da je lokalna samouprava zainteresovana za ovaj projekat i da će učestvovati u budućoj eksproprijaciji zemljišta. Dimitrovgrad je takođe izdvojio četiri miliona dinara za izradu Plana detaljne regulacije ovog gasovoda.\nGradonačelnik Niša gospodin Zoran Perišić istakao je da će ovo biti najsigurnija investicija u regionu, što bi trebalo da zainteresuje investitore.\nPredstavnik Regionalnog centra za energetsku efikasnost gospodin Dragoljub Živković izjavio je da Bugarska ima interes da obezbedi transport gasa i naplati takse za transport, dok je interes Srbije povećanje energetske bezbednosti.\nZaštićena područja pokrivaju gotovo petinu površine EU\nIzgradnja puta „Vožd Karađorđe“ proglašena...\nPočela implementacija projekta primarne selekcije otpada i...


Hvala Kokezi - Zoran Pavić - Dnevni list Danas\nKolumne Zoran Pavić Hvala Kokezi\n* Očekuje se nastavak ove mundijalske sapunice, sigurno je još neko planiran da "podseti", "ukaže" i "naglasi" veliki, ključni i nemerljivi doprinos predsednika\nTaman kad je običan fudbalski plebs pomislio da je vreme da se privremeno zaboravi veliki uspeh, podvig u stvari, koji je fudbalska reprezentacija napravila plasmanom na Mundijal, te da se okrene podvizima na klupskom nivou, neko je negde kome treba rekao da tako ne biva.\n2Piše: Zoran Pavić 17. oktobra 2017. 15.30\nGrejanje „kulta“ reprezentacije, uzgred i očekivano, ocrnjivanje onih koji nisu toliko „kult-urni“, smenjeno je poslednjih dana porađanjem novog kulta: kulta predsednika. Nije da Srbi nisu vešti u tako nečemu, od Miloševića im je taj posao sjajno išao sa sve slikama „Njega“ po školama i domovima zdravlja. Ovo „kult-ivisanje“ ipak je novo i za ove prostore, u toku je, naime, kampanja zahvalnosti predsedniku Fudbalskog saveza.\nNajpre je po medijima njegovu bitnu, ključnu, možda i presudnu ulogu za istorijski uspeh reprezentacije istakao Savo Milošević. Inače njegov potpredsednik, inače neko ko ga menja u situacijama kad je smenjen i odsutan, a to je u poslednjih šest-sedam meseci skoro taman toliko. Činilo se verovatno nekom da je uloga Slaviše Kokeze zanemarena, umanjena ili makar ne dovoljno isticana, pa je, eto, iz kuće krenuo pokušaj ispravljanja nepravde. Ubrzo se, ne zna se čime izazvan, javio sa istom tezom i bivši fudbaler, selektor, a još uvek fudbalski trener Ilija Petković. I on nije imao dilemu o zaslugama Kokeze, nazvao ga je „gazdom i glavom kuće“ koji je dao „divan predlog“ za selektora. Hvali popularni Petko i činjenicu da se Kokeza nije Muslinu mešao u sastavljanje tima (!?), ne navodeći otkud mu ta insajderska informacija. Istup Miloševića se, u našim uslovima, smatra uobičajeno poltronskim, „šef“ ovde ima više nego višeslojno značenje, ali je ostalo nepoznato koji je motiv Petkovića za isticanje u udvorištvu, mada uvek u „Kući fudbala“ ima unosnih upražnjenih, ili izmišljenih mesta.\nOčekuje se nastavak ove mundijalske sapunice, sigurno je još neko planiran da „podseti“, „ukaže“ i „naglasi“ kako svega ovoga ne bi bilo da Predsednik, a to malo slovo u Srbiji mnogima bode oči, nije dao veliki, ključni i nemerljivi doprinos. On je izabrao selektora, On je omogućio idealne uslove, On je oterao menadžere daleko od A tima… Glupo je i pitati kako i na osnovu čega predsednik Saveza bira selektora, pitali smo se to još u doba kad je Karadžić „inokosno“ odabrao Antića, gde je Stručni savet? Da li svi ovi hvalospevi znače da Muslin odgovara samo Kokezi, i kome onda odgovara Kokeza.\n„Hvala Vučiću“ toliko puta izgovoreno od „sportskih radnika“, dobija svoju kopiju u „Hvala Kokezi“. Nije nam poznato da se u drugim zemljama dešavaju takve stvari, ne verujemo ni da bi se Austrijanci, da su se plasirali, zahvaljivali predsedniku Saveza, sadašnjem ili budućem premijeru.\n18. oktobra 2017. u 07.28\nAli,ovo je Srbija!\n21. oktobra 2017. u 13.46\nSjajno poentiranje u zaustavnom vremenu – hvala Kurzu


Radojičić: Grad će uzeti u obzir primedbe o gradnji na Košutnjaku\n► Radojičić: Grad će uzeti u obzir primedbe o gradnji na Košutnjaku\nGradonačelnik Beograda Zoran Radojičić izjavio je danas da će nadležni uzeti u obzir primedbe i sugestije građana o projektu izgradnje poslovno-stambenog kompleksa u Košutnjaku.\nRadojičić je kazao da u toj priči nije primaran Košutnjak već investicija za rekonstrukciju Avala filma, odnosno izgradnju filmskog studija.\n"Mi smo u početnoj fazi oko ove investicije. Investitor je dao svoju ideju, ona sad ide kroz Zavod za urbanizam koji radi plan detaljne regulacije i koji će u saradnji sa gradskim i republičkim stručnim službama definisati šta je u interesu grada", kazao je gradonačelnik za Radio televiziju Srbije.\nPo njegovim rečima, važno je uspostaviti ravnotežu interesa ljudi koji žive u lokalnoj zajednici, vizije razvoja Beograda i investicija kao pitanja koje utiče na kvalitet života građana.\n"Važno je da rehabilitujemo Avala film, ali i da uredimo taj deo grada kako bi bio još lepši. Taj zeleni deo je dosta zapušten i zahteva rekonstrukciju", rekao je Radojičić.\nRadojičić: Beograd širi biciklističku mrežu\nGradonačelnik Beograda Zoran Radojičić najavio je danas da će glavni grad Srbije dobiti još dve biciklističke staze, pored deonice koja spaja Bulevar Mihaila Pupina i Milentija Popovića koja...\nRadojičić: U školama se poštuju mere, popunjenost vrtića i predškolskih ustanova oko 40 odsto\nGradonačelnik Beograda Zoran Radojičić izjavio je danas da se u školama u glavnom gradu sprovode mere propisane u borbi protiv koronavirusa, a da je popunjenost predškolskih ustanova i vrtića...\nGradonačelnik Kragujevca: Menjaćemo one koji su nemarni prema javnom poslu\nNovi gradonačelnik Kragujevca Nikola Dašić je rekao da će inicirati smene ako naiđe na problem da se neko nemarno odnosi prema javnom poslu ili ga ne obavlja zbog lenjosti ili iz drugih razloga.


Mentorski program Preduzimanje: 3 najvažnije lekcije koje sam naučila - Jelena Bašević\nMentorski program Preduzimanje desio mi se u pravom momentu.\nOd kako sam dala otkaz i upustila se da u neizvesne vode, shvatila sam da ovaj period treba da iskoristim da učim i razvijam nove veštine, menjam uverenja, i da stičem nova poznanstva. To su tri stvari koje su uvek bitne kada smo na novom početku.\nNedavno sam bila u Mokrin House na okupljanju žena preduzetnica u okviru švajcarskog preduzetničkog projekta koji sprovodi organizacija Swiss Contact.\nCeo vikend za učenje, druženje, sticanje novih znanja i veština i to od inostranih predavača na teme: razvijanje timova, liderstvo, finansije, marketing… Koliko sam imala pitanja, toliko sam odgovora dobila.\n7 Replies to “Mentorski program Preduzimanje: 3 najvažnije lekcije koje sam naučila”